Koković: Insistiraćemo na kvalitetu i poštovanju principa našeg modela igre\nBeogradski Voždovac u okviru 2.kola Linglong Tire Super lige Srbije gostuje u Bačkoj Palanci gde će odmeriti snage sa ekipom novosadskog Proletera.\nGosti su u prvom ovosezonskom kolu pretrpeli poraz na svom stadionu u duelu sa novim superligašem, ekipom TSC-a. Šef stručnog štaba ’’zmajeva’’ Rade Koković istakao je u izjavi datoj pred ovaj susret da igra i zalaganje prethodnog vikenda nisu bili na zadovoljavajućem nivou, ali i da veruje će ekipa brzo pronaći svoj ritam:\n’’U prvoj utakmici ni rezultat, a ni igra, nisu bili na nivou na kojem bih ja želeo da budu. Dosta smo se bavili analizom u protekloj nedelji, pa očekujem reakciju ekipe i očekujem da igra bude na mnogo većem nivou već sutra protiv Proletera. Mi smo u specifičnoj situaciji, jer postoji dosta fudbalera koji su nam se kasno priključili, dok neki kasne sa papirologijom i sa fizičkom spremom. Sigurno neću moći da računam na sve fudbalere. To svakako ne sme da bude alibi. Mi ćemo raditi sve kao i do sada, insistiraćemo na kvalitetu i poštovanju principa našeg modela igre i siguran sam da će nam to sutra doneti željeni rezultat.’’\nMeč 2.kola Linglong Tire Super lige Srbije između Proletera i Voždovca igra se danas, u subotu 27.jula 2019.godine, sa početkom u 20:00 časova.


Poraz u Beogradu i novo rukovodstvo - Internet portal Kruševac\n07.06.2020. 037info.net\t0 komentara\tDen Tana, Napredak, rukovodstvo\nPorazom u Beogradu, Voždovac – Napredak 1-0 završeno je i 28. kolo Superlige za fudbalere. Gol za domaće postigao je Aleksa Janković u 75-om minutu. Posle ovog susreta Napredak je na 12-toj ligaškoj poziciji.\nAli, ovaj rezultat ostaje u senci održane Skupštine kluba na kojoj je izabrano novo rukovodstvo. Prema izveštajima, Napredak će, umesto Marka Miškovića, ubuduće voditi Radna grupa. Tako će biti sve do izbora novog predsednika. U Radnu grupu koja će upravljati Napretkom izabrani su Vladimir Arsić (direktor kluba), ali i Dobrivoje Tanasijević, poznatiji po američkom imenu Den Tana. Tu je i Miloš Nenezić, bivši predsednik Skupštine. Novi sportski direktor je Bojan Miladinović, a novi predsednik Skupštine je nekadašnja vedeta “čarapana” Dušan Pešić.\nU Upravnom odboru su Milorad Jovanović, još jedna od legendi kluba, kao i Bojan Filipović, Miloš Nenezić, Marko Mišković i Den Tana.\nIzbor gospodina Tanasijevića je, verovatno, najneočekivanija vest iz kluba. 87-godišnji američki biznismen srpskog porekla je i do sada imao nekih aktivnosti u srpskom fudbalu, ali nikakve veze sa našim gradom i Napretkom. U svakom slučaju, vreme će nam pokazati šta planira novo rukovodstvo i kakve su mogućnosti FK Napredak.\n← Udruženje likovnih umetnika Kruševca izlagaće u Novom Sadu\nSavet za štampu ima novog predsednika UO →


Pavićević: Cijenim Igokeu, ali više cijenim svoju ekipu i naš kvalitet – Portal Bar\nPavićević: Cijenim Igokeu,…\nPavićević: Cijenim Igokeu, ali više cijenim svoju ekipu i naš kvalitet\nKošarkaši Mornara sjutra veče će u okviru 13. kola ABA lige dočekati ekipu Igokee u Baru.\nTrener Mihailo Pavićević kaže da cijeni ekipu iz Laktaša koja ima skor od devet pobjeda i samo dva poraza.\n„Već u najavi za ovu sezonu, u prelaznom roku, Igokea je stavila do znanja kakvi su joj ciljevi. Dovođenjem kvalitetnih igrača istakli su kandidaturu za plej-of i s pravom se tome nadaju. To su dokazali igrama, posebno u posljednje vrijeme, jer su podigli i nivo igre i formu. A sve potvrdili veome ubjedljivom pobjedom protiv Crvene zvezde. Očekuje nas izuzetno teška utakmica u kojoj moramo biti maksimalno fokusirani svih 40 minuta. Igokea je ekipa sastavljena od provjerenih, iskusnih igrača i sjajno vođena od kolege Bajića, dokazanog trenera. Moramo da se izuzetno spremimo za nedjeljnu utakmicu“, kazao je Pavićević i dodao.\n„Dakle, veoma cijenim ekipu Igokee, ali najviše cijenim svoju ekipu i najviše vjerujem u naš kvalitet, u našu igru. Pokušaćemo da igramo onako kako mi možemo a kad se to desi onda izgledamo jako dobro, vidjelo se to ove sezone na dosta jakih utakmica“.\nBosanskohercegovači reprezentativac iz redova Mornara Aeksandar Lazić kaže da njegova ekipa mora odbraniti domaći teren.\nUtakmica u „Topolici“ igra se sjutra veče od 19 sati.


Predsjednik Skupštine primio delegaciju kineskog Odbora za obrazovanje, nauku, kulturu i zdravlje\nponedjeljak, 12 novembar 2018 12:51\nTradicionalno prijateljski odnosi Crne Gore i Kine koji se u kontinuitetu unaprjeđuju kroz jačanje i obogaćivanje saradnje i intenzivan politički dijalog najviših zakonodavnih organa dvije zemlje, predstavlja bitan preduslov i podršku povećanju obima ekonomske saradnje i daljem razvoju odnosa u brojnim drugim oblastima – zaključeno je na sastanku predsjednika Skupštine Crne Gore Ivana Brajovića sa predsjednikom Lijem Sjuejongom i članovima Odbora za obrazovanje, nauku, kulturu i zdravlje Svekineskog narodnog kongresa.\nPredsjednik Brajović je iskazao zadovoljstvo realizacijom vrijednih projekata u Crnoj Gori, kako kroz bilateralnu dimenziju, tako i kroz mehanizam „16+1“ i inicijativu „Pojas i put“, čija je naša država jedna od prvih potpisnica.\nPredsjednik kineskog Odbora za obrazovanje naglasio je da Kina smatra Crnu Goru državom bogate istorije i kulture, i velikim prijateljem na Balkanu i u Evropi, čemu parlamentarna saradnja i lično angažovanje predsjednika Brajovića daju veliki doprinos. On je predstavio predsjedniku Skupštine najvažnije aktivnosti tog tijela i istakao spremnost korišćenja dobrih rješenja reformskih zakona iz oblasti obrazovanja koje je usvojila Crna Gora.\nSastanku je prisustvovao predsjednik Odbora za prosvjetu, nauku, kulturu i sport Skupštine Crne Gore Radule Novović.\nSvekineski narodni kongres (SNK) je vrhovni organ državne vlasti - najviše zakonodavno tijelo, broji 2980 članova, koji uključuju predstavnike svih provincija, autonomnih pokrajina, gradova pod direktnim centralnom upravom, specijalnih administrativnih regiona i armije. SNK ima devet posebnih odbora, među kojima je i Odbor za obrazovanje, nauku, kulturu i zdravlje sa 30 članova.\nVIDEO: Predsjednik Skupštine i kineski Odbor za obrazovanje, nauku, kulturu i zdravlje


izaberi PARTIZAN – Novosti - izaberipartizan\nizaberi PARTIZAN – Novosti\n// DANAS NAM JE DIVAN DAN!\nPoštovani korisnici, danas se navršava druga godina od kada se družimo. Na današnji dan pre dve godine zvanično je proradio naš sajt, naš izaberi PARTIZAN. Od tada, možemo sa radošću da vam saopštima da smo imali preko 900 000 otvaranja stranica našeg sajta a takođe, videlo nas je preko 200 000 ljudi iz skoro svih zemalja sveta!\nHvala vam što ste oduvek tu uz nas, očekujte još puno iznenađenja u predstojećoj godini!\n// SREĆNA VAM NOVA CRNO – BELA 2008. GODINA\nNavijačima PARTIZANA i svima kojima je crno bela boja na srcu, želimo puno zdravlja, uspeha i radosti uz voljeni klub u novoj 2008. godini.


Vekovnik palanačkog Pozorišta (9) – Palanačke novine\nKako je izgledala proba koju je vodio Masuka, poslužiće sećanje arh. Radoslava Krstića:\n-„Krivac“ za moj dolazak u vreme održavanja proba čika Velje, bila je moja tadašnja „đačka ljubav“ koja je igrala u predstavi. Probe komada su već, bile poodmakle i glumci uglavnom znali napamet svoj tekst. Rad čika Velje Masuke, zainteresovao me je od prvog trenutka, ne iz radoznalosti da saznam sadržinu komada, već njegov način rada kao reditelja. Video sam da Masuka, ne samo da zna tekst komada napamet, nego tačno svakome glumcu doslovno i vrlo precizno pokazuje kako treba izgovoriti svaku rečenicu, menjajući intonaciju, pa čak i imitirajući ženski glas za uloge namenjene ženama. Nisu to bila gola objašnjenja pojedincima o karakteru ličnosti koju tumači, već i o odnosu prema drugom partneru. Slušajući Masukina izgovaranja teksta uz njegova povremena objašnjenja karaktera ličnosti u komadu, prateći probu od početka do kraja, ja sam praktično na neki način „odgledao“ celu predstavu. Probe su održavane u jednoj omanjoj prostoriji, iza jednog od lokala koji su se nalazili u prizemnoj zgradi u glavnoj ulici, gde se sada nalazi prodavnica „Borovo“. Ubeđen sam da je ta prostorija bila baš tačno na mestu gde je danas pomenuta prodavnica.\nIgrati Čehova pravi je izazov jer, Čehovljevo pozorište je dosta teško, njega se poduhvataju samo dobri poznavaoci pozorišne estetike. Očigledno, Masuka pripada tom krugu reditelja, zato i ne čudi što je sledeći poduhvat Velimira Živojinovića bio Čehov i njegovi komadi „Na drumu“ i „Medved“.\nNe dugo, posle „Ožalošćene porodice“, 27. novembra 1944. godine izvedena je premijera „Na drumu“ i „Medved“. Predstave su igrane u čast dana Republike u hotelu „Central“, prostoru u kome su igrane sve ratne premijere a evo sada i posleratne. „Central“ je oduvek bio mesto u kome su se dešavale mnoge bitne stvari iz kulturnog i delom političkog života varoši. Danas postoji samo zgrada, hotela nema odavno. Objekat je promenio namenu. Sada je to poslovni prostor jedne od mnogobrojnih banaka u gradu. Publika je veoma dobro primila obe predstave (jednočinke) i potvrdila Masukino ispravno opredeljenje za Čehova.\nProbe nisu održavane u Radničkom domu, već u kući Drage Šumonje,(devojačko Nikodijević) Masukine rođake u kojoj je on stanovao sa porodicom. Plakata nema, lista podele je urađena po sećanjima Ace Mitrovića i Radoslava Krstića za „Na drumu“, Branka Boškovića i Save Živančevića za „Medveda“. Predstava je čista, sigurna, sa puno dinamike i nijansiranja. „Na drumu“ je slika odnosa između ljudi raznih socijalnih zanimanja i različitih intelektualnih mogućnosti. Glumci su uspeli da vrlo izrazito, plastično i verno donesu na scenu likove koje su tumačili, što je u mnogome doprinelo kvalitetu. „Medved“ je briljantna minijatura o ljubavi, životu i svetu. Sva tri glumca: Vera Mihajlović, Sava Živančević i Branko Bošković ostvarili su uverljive uloge.\nNext story Evo zašto se matematičari sinoć nisu pojavili na balkonu Starog dvora\nPrevious story Žal za starom Gimnazijom ili kad je Gimnazija bila Gimnazija


ODRŽANA KONFERENCIJA „INKLUZIJA SADA“ | Novi Sad\nPočetna stranica › ODRŽANA KONFERENCIJA „INKLUZIJA SADA“\nODRŽANA KONFERENCIJA „INKLUZIJA SADA“\nPovodom Međunarodnog dana osoba sa invaliditetom na Medicinskom fakultetu Univerziteta u Novom Sadu održana je konferencija „Inkluzija sada“ na kojoj je učestvovao predstavnik Kancelarije za osobe sa invaliditetom Grada Novog Sada Nenad Ćirić.\nTom prilikom, on je upoznao javnost sa položajem osoba sa invaliditetom u Novom Sadu i predstavio rad Kancelarije za osobe sa invaliditetom koja funkcioniše u okviru Gradske uprave za socijalnu i dečju zaštitu. U njegovom izlaganju je posebno istaknuta činjnica da je formiranjem Kancelarije za osobe sa invaliditetom, Grad Novi Sad postao prvi grad u Srbiji koji je na neposredan način uspostavio interaktivan kontakt sa tom populacijom.\nKancelarija obavlјa poslove koji se odnose na unapređenje položaja osoba sa invaliditetom na teritoriji grada Novog Sada i predstavlјa organizaciju koja u epicentar rada stavlјa potrebe osoba sa invaliditetom. U delokrug rada Kancelarije spadaju pružanje brzih odgovora i informacija strankama i udruženjima osoba sa invaliditetom, praćenje konkursa i saradnja sa potencijalnim domaćim i stranim donatorima, prikuplјanje podataka za izradu godišnjeg programa sprovođenja Akcionog plana pristupačnosti, kao i učešće u izradi softverskog programa za vođenje evidencije pristupačnosti.\nKonferencija je održana u organizaciji Zavoda za zdravstvenu zaštitu studenata, Saveza studenata medicinskog fakulteta i Novosadskog udruženja studenata sa invaliditetom.


Na štandovima Grand Motorsa sedam premijernih automobila – EMISIJA MOBIL AUTO\n22/03/2017\tOff\tBy admin@mobilpublic\nNajviše eksponata će biti na štandu Forda, u hali 1 – 12 automobila, među kojima su tri modela koja u Srbiji debituju upravo na ovoj, tradicionalnoj sajamskoj manifestaciji. U izložbeni prostor na levoj obali Save stiže u svemu atraktivan Ford Focus RS, koji pokreće tehnološki najmoderniji 2.3 EcoBoost benzinski motor sa 350 KS. Izloženi „sportista“ će biti ponuđen po specijalnoj, promotivnoj ceni.\nPrvi put pred javnošću u Srbiji pojavljuje se i Ford EcoSport, sasvim nov Fordov automobil u klasi kompaktnih SUV modela. Eksponat pokreće 1.5 benzinski motor sa 110 KS. Sa paketom opreme Trend, EcoSport će kupcima u Srbiji biti ponuđen po ceni od 15.990 evra.\nNa Beogradski sajam stiže još jedan nov model, ne samo na srpskom, već i evropskom tržištu: Ford Edge, veliki SUV, nastao u SAD, a posebno prilagođen kupcima na Starom kontinentu. Za razliku od severnoameričkog, za tržišta u ovom delu sveta oprema se ne samo benzinskim, već i dizel motorima, pa je otuda u eksponatu moderan i štedljiv 2.0 TDCi sa 210 KS, „sparen“ sa automatizovanim menjačem Powershift. Edge u Beogradu debituje sa najprestižnijim paketom opreme – Titanium i pogonom na sve točkove, Pocetna cena za ovaj model „startuje“ od 44.000 evra.\nNa Fordovom štandu će biti i aktuelni modeli: Fiesta 1.25 Trend, Fiesta 1.0 EcoBoost/125 KS Titanium, Focus 1.0 EcoBoost/100 KS Trend, Focus 1.5 TDCi/120 KS Business sa četvoro vrata, C-MAX 1.0/100 KS Business, nova Kuga 1.5 EcoBoost/150 KS Trend sa pogonom na prednje točkove, novi Mondeo 2.0TDCi/180 KS Powershift Vignale sa četvoro vrata i novi\nS-MAX 2.0TDCi/150 KS Titanium.\nZa sve putničke modele potencijalnim kupcima se nudi mogućnost beskamatnog kreditiranja do 48 meseci, kao i beskamatni lizing do 36 meseci. U Grand Motorsu naglašavaju da su za eksponate ali i vozila koja nisu izložena, pripremljene atraktivne sajamske cene, znatno niže od redovnih.\nU hali 4 Grand Motors izlaže i Fordova laka komercijalna vozila, a zainteresovanima za „dostavnjake“ skreće pažnju na putničko-teretne, takozvane N1 verzije, za koje je, kao i za klasične „komercijalce“, PDV povratan. Među eksponatima iz kategorije N1 će biti Focus 1.5 TDCi/95 KS Trend sa petoro vrata (s početnom cenom od 10.200 evra+PDV) i svestrano upotrebljiv Transit Connect Kombi 220 SWB 1.5 TDCi/100 KS Trend, sa izuzetno atraktivnom akcijskom cenom od 13.990 evra+PDV. Inače, sa N1 „papirima“ Grand Motors nudi i modele iz familija C-MAX i Kuga.\nNa istom štandu Grand Motors izlaže i Fiestu VAN 1.5 TDCi/75 KS Trend sa petora vrata (cena za ovaj model „kreće“ od 8.490 evra+PDV); novi Ranger sa dvostrukom kabinom 2.2 TDCi/160 KS XLT s pogonom na svim točkovima (akcijska cena 23.550 evra+PDV); Transit Courier Van 1.0 EcoBoost/100 KS Trend (cena „kreće“ od 10.990 evra+PDV) i Transit Custom VAN 310 L2 2.0 TDCI/105 KS Ambiente (sa „startnom“ cenom od 16.490 evra+PDV).\nGeneralni uvoznik, distributer i prodavac Fordova izložena, kao i sva druga laka komercijalna vozila nudi po nesumnjivo atraktivnim uslovima finansiranja – na beskamatni lizing do 36 meseci, što, kako uveravaju u Grand Motorsu, ne omogućava ni jedan od konkurenata na domaćem tržištu.\nU istoj, hali 4, Grand Motors izlaže i svoju ponudu u premijum segmentu. Na štandu Volvo-a će premijerno biti prikazani najsvežiji modeli u ponudi ove švedske marke – vrhunski karavan V90 i njegova kros kantri verzija V90 CC. Pored dva debitanta, na istom mestu će biti još i\nS90, XC90 i V60 CC.\nSpecijalno za ovu izložbu, ovlašćeni uvoznik, prodavac i servsier Volvo-a je pripremio promotivne cene za većinu modela u ponudi, koje su u proseku niže i do 15 odsto. Tako se po sniženim cenama nude V40 D2 EDITION (21.990 evra), V60 CC D4 AWD (35.990 evra), S60 CC D4 AWD Inscription (44.900 evra), V90 D4 AWD R Design (56.900 evra) i XC90 D5 AWD Momentum+ (59.900 evra).\nU Volvo-ovom „susedstvu“ će biti i štand s Infiniti automobilima, koji se i u Srbiji sve uspešnije probijaju u probirljivom premijum segmentu. O pažnji sa kojom se „neguju“ potencijalni kupci na ovom prostoru svedoči to što je japanska marka na izložbu u Beogradu poslala dva premijerna modela – kupe originalnog dizajna i mehanike Q60 i krosover QX30. Pored ta dva modela, na štandu će biti i Q30 i Q70, dok će sve traženiji model Q50 zainteresovani moći da pogledaju u Infiniti izložbeno-prodajnom salonu na Novom Beogradu.\nI za automobile Infiniti, Grand Motors je pripremio atraktivne, promotivne cene, pa tako model Q70 2.2d PREMIUM košta 39.900 evra (sa uključenim redovnim održavanjem), dok se sve verzije iz familija Q30 i Q50 tokom 53. auto salona u Beogradu nude sa 10% sajamskog popusta.\nTagsford ecosport ford edge ford focus rs infiniti q30 volvo v90\nHonda CIVIC i NSX na Salonu automobila u Beogradu\nMOBIL AUTO TV – KIA Srbija predstavila novitete za 53. Salon automobila u Beogradu


Sportske.net - Španci potvrdili - Dijego Košta traži spas u Beogradu!\nVest da se Dijego Košta nalazi u prestonici Srbije obišla je danas Evropu a u večernjim satima dobila je potvrdu od strane uglednog španskog lista "AS".\nPomenuti izvor potvrdio je da se napadač Atletiko Madrida odlučio da poseti Beograd i kod doktorke Marijane Kovačević pokuša da nađe spas od povrede mišića koja preti da ga odvoji od terena na više od mesec dana.\n"AS" je večeras preneo da je doktorka Marijana Kovačević čuvena po svojim metodama koje koristi za oporavak od povreda mišića i da su njene isceliteljske sposobnosti najbolje uvideli Frenk Lampard, Glend Džonson, Jusi Benajun i drugi fudbaleri koji su imali isti problem kao Dijego Košta.\nUbojiti napadač Atletiko Madrida povredio je zadnju ložu pre dve nedelje a u duel za titulu sa Barselonom završio je posle dvadesetak minuta provedenih na terenu.\nDijego Košta pokušaće tako da ubrzanim postupkom reši problem sa povredom butnog mišića i eventualno nastupi u finalu Lige šampiona koje je na programu u subotu.\nNaturalizovanom Špancu jednako će biti važno da se na vreme oporavi do početka priprema za SP u Brazilu kako ga Del Boske ne bi izostavio sa spiska putnika uprkos sjajnoj sezoni koju ima iza sebe.\nŠto se tiče doktorke Kovačević, ona bi još jednim uspešnim tretmanom iznova dokazala zašto joj u posetu dolaze fudbaleri kakavi su Lampard i Koša i zbog čega će tokom leta biti deo medicinskog tima reprezentacije Gane na Mondijalu u Brazilu.


Jedna osoba je poginula, a tri su ranjene na jugozapadu Rusije u granatiranju iz Ukrajine, objavio je danas ruski guverner pogođene regije.\n“U ovom trenutku jedna osoba je izgubila život, preminula je u kolima hitne pomoći, a ima troje ranjenih”, rekao je guverner regije Belgorod Vjačeslav Gladkov u aplikaciji za razmjenu poruka Telegram.\nInače, generalni sekretar Ujedinjenih nacija Antonio Guterres saopštio je danas da mirovni sporazum ili prekid vatre u Ukrajini trenutno nisu mogući, javlja AP.\nGuterres je nakon sastanka sa predsjednikom Austrije Alexanderom Van der Bellenom u Beču rekao da je jasno da “u sadašnjem momentu ne postoje neposredne šanse za mirovni sporazum ili lokalni prekid vatre” i da su UN fokusirale sve diplomatske napore na poboljšanje uslova života civila. On je dodao da UN u saradnji sa Međunarodnim komitetom Crvenog krsta pomažu pri evakuaciji Ukrajinaca iz ratnih područja.\nGuterres je rekao i da UN još uvijek mogu “mnogo da učine na polju diplomatije kako bi spasile živote i poboljšale humanitarnu situaciju u sukobu”.\nZa sve su krivi Bošnjaci: Iz Tegeltijinog kabineta mole UN za njegovo obraćanje na današnjoj sjednici Vijeća sigurnosti\nIz Kabineta predsjedavajućeg Vijeća ministara navode da se od ambasadora SAD pri UN i stalnih članica očekuje da reaguju...


Hoffenheim - Union Berlin: Analiza utakmice | Sportske Kladionice\nHome Sportsko klađenje Prognoze utakmica Hoffenheim – Union Berlin: Analiza utakmice\nHoffenheim – Union Berlin: Analiza utakmice\nPonedeljak nam nudi nekoliko interesantnih duela što se tiče tipova i analiza, pa ćemo danas da se fokusiramo na poslednju utakmicu Nemačke Bundeslige, odnosno na poslednju utakmicu šestog kola ove interesantne lige. Na stadionu PreZero Arena domaća ekipa Hoffenheima dočekuje nezgodnu ekipu Union Berlin u meču gde će oba tima pokušati da izbrišu sive partije koje su pružile u prethodnom kolu.\nDomaća ekipa Hoffenheima, nije krenula u ovom šampionatu kako je bilo očekivano, iako su u prva dva kola imali dve pobede, nakon toga je došlo do nekih povreda ključnih igrača i pada forma. Ipak, u Evropi igraju odlično i već imaju dve pobede, protiv Crvene Zvezde i protiv Genta, što je odlično za njihove ambicije u ovom takmičenju. Ipak, danas moraju maksimalno da se fokusiraju i da pokušaju da osvoje sva tri boda protiv nezgodne ekipe Union Berlina, jer su im bodovi preko potrebni.\nSa druge strane Union Berlin igra u skladu sa svojim mogućnostima, ali nisu se obrukali niti na jednom meču. Oni do sada imaju samo jednu pobedu, ali zato tri nerešene i samo jedan poraz, što pokazuje da su izrazito tvrda ekipa. Ekipa trenera Urs Fishera je imala malo i lakši raspored do sada, ali i pored toga njihovi rezultati su više nego solidni.\nTrener domaće ekipe ne može da računa na povređene with Benjamin Hubner, Kostas Stafylidis i Ermin Bicakcic, ali se očekuje da Andrej Krmarić bude na terenu. Gosti sa druge strane na ovaj meč dolaze bez Nico Schlotterbeck, Anthony Ujah i Grischa Promel.\nOve dve ekipe su igrale samo 2 puta tokom istorije i to prošle sezone, kada je Hoffenheim ostvario dve lagane pobede od 2-0 na gostovanju i 4-0 na domaćem terenu.\nUkoliko Krmarić bude startovao na ovom meču smatramo da je Hoffenheim apsolutin favorit da osvoji sva tri boda na ovom meču. Stoga, naš predlog je da se odigra Hoffenheim ML (da domaća ekipa pobedi na ovom meču, ili u lokalnim kladionicama igra „1“), koja igra se plaća za nas više nego solidnom 1.85 kvotom u kladionici 22Bet.


Prva pobeda Vašingtona na domaćem terenu uz 34 poena Bila\nBeta 12. januara 2021. 09:00\nKošarkaši Sakramenta pobedili su Indijanu sa 127:122 i ostvarili drugi trijumf u poslednjih sedam utakmica. Kingse je predvodio Harison Barns sa 30 poena i osam skokova, Dearon Foks postigao je 21 poen uz devet asistencija, a Badi Hild 18 poena, od kojih i važnu „trojku“ u završnici kojom je doneo ekipi četiri poena prednosti. Srpski košarkaš Nemanja Bjelica nije igrao.\nU ekipi Indijane najefikasniji je bio Domantas Sabonis sa 28 poena, 11 skokova i tri asistencije, Malkolm Brogdon postigao je 21 poen uz devet asistencija, a Dag Mekdermot i Viktor Oladipo po 21 poen.\nKošarkaši Atlante pobedili su Filadelfiju sa 112:94 i prekinuli niz od četiri poraza. Šestorica igrača Atlante postigli su dvocifreni broj poena a najefikasniji je bio Tre Jang sa 26 poena i osam asistencija. Deandre Hanter i Brendon Gudvin dodali su po 15 poena, a Klint Kapela 12 poena i 10 skokova. U ekipi nije bilo povredjenog Bogdana Bogdanovića.


Njih dvoje važe za najskladniji par na estradi, a mnoge je iznenadilo šta sve Ognjen Amidžić zamjera svojoj supruzi Danijeli (VIDEO) – Recepti za Vas\nNjih dvoje važe za najskladniji par na estradi, a mnoge je iznenadilo šta sve Ognjen Amidžić zamjera svojoj supruzi Danijeli (VIDEO)\nJedan od najpopularnijih voditelja u regiji je svakako voditelj sa Pink televizije Ognjen Amidžić koji je ovih dana malo progovorio o svome braku sa manekenkom Danijelom Dimitrovskom, te je javno iznio neke detalje koje će veoma biti interesantni za njegove fanove.\nOgnjen i Danijela kako su zajedno važe za jedan od najskladnijih parova na javnoj sceni Balkana i Srbije, ali kao i svako drugi odnos i u njihovom ima i sukoba, svađa, ali i lijepih mirenja i razumijevanja\nZa svoju suprugu Ognjen kaže da je veoma specifična i da ima veoma čvrste i jasne stavove i to za mnoge teme. U mnogim stvarima Ognjen se slaže sa svojom ženom 100% a priznaje da dosta često i pričaju o svemu. Ognjen se posebno slaže sa Danijelom kada su u pitanju neki tradicionalni stavovi, kao na primjer tradicionalno vaspitavanje djevce i slično, a voli kod nje i što je veoma otvorena, i ema ništa da se radi iza leđa.\nMada , priznao je Ognjen da neke stvari i zamjera svojoj Danijeli, jer za njegov ukus u nekim stavovima je previše tvrda i nema niti malo fleksibilnosti, a da je nekako najtvrđa prema sebi samoj, pa joj on za često ređi da neke stvari mogu i mekše, ne moraju ići baš tako tvrdo.\nOgnjen je priznao da na njegovu sreću on nije ”loš policajac” u porodici kada je u pitanju njihov odnos sa sinom Matejom, i da je on ona mekša strana i dobri tata, dok je Danijela dosljedna u svojim stavovima i ne odstupa ni za milimetar, a takva je i kod svake druge stvari kojoj je posvećena.\nViše detalja ćete saznati u ovome videu:\nNema više nikakve sumnje, trudna je 100%: Meghan Markle pokazala svoj trudnički stomak i kao nikada do sada zablistala sva u bijelom (FOTO)


Incident u Čelincu smišljena provokacija – Zvornik Danas\nOtvoreno pismo učitelja OŠ „Sveti Sava“ Zvornik\nZaraženo troje Zvorničana, jedna osoba preminula\nNaslovna/VIJESTI/Politika/Incident u Čelincu smišljena provokacija\nIncident u Čelincu smišljena provokacija\nBoris Golubović Send an email 10. septembra 2018\nBANJALUKA – Ministar unutrašnjih poslova Republike Srpske Dragan Lukač ocijenio je da je incident u Čelincu smišljena provokacija koja je za cilj imala da se isprovocira predsjednik Republike Srpske Milorad Dodik.\n„Rukovodstvo PDP-a, s obzirom da je /ministar inostranih poslova BiH i potpredsjednik PDP-a/ Igor Crnadak dovezao i odvezao Draška Stanivukovića na lice mjesta, što ne može proći bez znanja i odobrenja lidera PDP-a Branislava Borenovića, mora objasniti je li njihova politička platforma da provociraju i napadaju drugu stranu da bi na taj način pobijedili na izborima“, rekao je Lukač na konferenciji za novinare u Banjaluci.\nOn smatra da je to pogrešan pristup, kao i da je Stanivuković u ovom slučaju zloupotrijebljen.\n„Stanivuković je mlad čovjek kojeg su u ovom slučaju zloupotrijebili njegovi naredbodavci, ljudi koji vode stranku u kojoj se i on nalazi. On i drugi mladi ljudi koji su sa njim bili dobiće prekršajne prijave o narušavanju javnog reda i mira, to su podaci koji idu u njihov dosije, što će im sigurno nanijeti štetu u sljedećim godinama“, dodao je Lukač.\nOn je napomenuo da „ako kojim čudom pobijede na izborima“, neće moći obavljati određene funkcije zbog prekršaja koje su počinili.\n„Stanivuković treba da razmisli da li su mu prijatelji oni koji ga guraju u takve aktivnosti. Sigurno nisu, jer mu nanose ogromnu štetu koja će ga pratiti godinama“, ocijenio je Lukač.\nMinistar unutrašnjih poslova je rekao da je Stanivuković mlad čovjek, koji pred sobom ima političku budućnost, koju mu njegovi mentori na ovakav način uništavaju, o čemu treba dobro da razmisli.\n„Ako ga je Crnadak dovezao i odvezao sa lica mjesta, zašto on nije došao sa kamenjem u rukama da `položi temeljac`, već je poslao mladog čovjeka koji će zbog toga snositi posljedice. To je zloupotreba mladih u političke svrhe“, istakao je Lukač.\nOn je rekao da nije vidio da je Dodik izbio Stanivukoviću telefon iz ruke, kao što nisu ni drugi očevici jučerašnjeg incidenta u Čelincu.\n„Ako imate određena politička dešavanja na kojima se pojave ljudi koji namjerno žele da naprave provokaciju, to nosi određene posljedice. To nije način da se vodi kampanja i do sada nije bilo takvih stvari. Svi treba da se uzdrže od bilo kakvih provokacija, naročito fizičkih“, poručio je Lukač.\nOn je dodao da Policija Republike Srpske neće dozvoliti bilo kome da ugrožava bilo koga u predizbornim aktivnostima, i sa jedne i sa druge strane, i da će biti kažnjeni svi koji pokušaju to da urade.\n„Predsjednik Republike i predsjednik Vlade su štićene ličnosti, koje se posebno obezbjeđuju i policija ima obavezu da reaguje. Zato pozivam sve da se tokom cijele predizborne kampanje uzdrže od bilo kakvih porvokacija“, poručio je Lukač.\nOn je rekao da je provokacija kada se neko pojavi sa kamenjem u džepovima na licu mjesta gdje je druga politička opcija.\nDirektor Policije Srpske Darko Ćulum rekao je da će protiv dva lica koja su juče uhapšena u Čelincu biti podneseni zahtjevi za pokretanje prekršajnog postupka.\nU Čelincu je tokom postavljanja kamena temeljca za novi most na rijeci Vrbanji, nekoliko lica okupljenih oko kandidata PDP-a za poslanika u Narodnoj skupštini Srpske i aktuelnog odbornika u Skupštini grada Banjaluka Draška Stanivukovića krenulo sa kamenjem u ruci prema predsjedniku i premijeru Srpske, nakon čega je reagovalo obezbjeđenje.\ncelinac dragan lukac incident provokacija\nIgokea savladala FMP i vratila se na pobjednički kolosijek\nBiH među top 10 zemalja po broju pušača\n2. juna 2016\nRafalima na Srbe ispred manastira Binač\n23. jula 2016


petak, 07 mart 2014 14:08\nObilasci lokacija i izrada tehničke dokumentacije za potrebe iznajmljivanja optičkih linija.\nčetvrtak, 20 februar 2014 14:04\nInstalacija APC Racka, UPSa, baterry packova, Servera, instalacija računarske mreže i konfiguracija opreme.\npetak, 07 februar 2014 14:03\nčetvrtak, 10 oktobar 2013 09:03\nLTE na Telenor lokacijama u Norveškoj za Relacom.\nčetvrtak, 10 oktobar 2013 01:00\nInstalacija računarske mreže i konfiguracija opreme.\nutorak, 10 septembar 2013 09:06\nInstalacija i integracija opreme na projektu Nodnett za Netel na lokacijama u Norveškoj.


Ovog vikenda startuje sezona letnjeg Bitefartcafea, te se klupski I koncertni program kluba seli na dobro poznatu lokaciju, Mali Kalemegdan 2, kod teniskih terena. Iz Bitefartcafea obećavaju vrelu klupsku sezonu koju predvode najbolji kaver bendovi, a letnju sezonu će tradicionalno najveselijom svirkom otvoriti jedinstveni bend St. Louis u petak i energični Girls, Boys and Toys u subotu.\nNi ovog leta neće izostati intimni klupski koncerti, po kojima je Bitefartcafe poznat, pa već u junu stiže Massimo Savić, koji ovim koncertom proslavlja rođendan, 6. juna. Krajem istog meseca, tačnije 29. juna, u Beograd stiže bossa nova diva, Bebel Gilberto, za čiji koncert već vlada veliko interesovanje. Ovog jula ponovo stiže izvođač koga je publika iznova tražila, Keziah Jones. Ovaj muzički revolucionar, poreklom iz Nigerije, je svojom neobičnom tehnikom sviranja i mešanjem sirovog bluza i oštrog fanka, stvorio žanr koji sam naziva "blufunk".


Murinjo se dogovorio sa Brazilcem! - Sportske.net\nMurinjo se dogovorio sa Brazilcem!\nSada se čeka pristanak Italijana, cena se zna...\nVanda odbila ponudu, šta će biti sa Ikardijem?Barselona odustala od igrača JuventusaPotpuno neočekivano, Mančester junajted doveo 35-godišnjeg golmana!Nije odigrao ni minut za Mančester junajted, a doneo im 6,5 miliona funtiJuve i Sergej - Ovo je i zvanična odluka...\nKako tvrde engleski mediji, Mančester Junajted je dogovorio uslove sa Aleksom Sandrom, levim bekom Juventusa.\nBrazilac bi zarađivao oko pet miliona evra godišnje na "Old Trafordu" i rešio bi problem levog beka koji Murinjo ima dve godine.\nOn ima ugovor na još dve sezone sa Juventusom, ostalo je da klubovi pregovaraju, ali Sandra sigurno Juve neće pustiti za manje od 55 miliona. Junajted pokušava da ubaci Darmijana u dogovor, ali je problem što ga oni cene 20, a Juventus je za njega želeo da plati tek 12 miliona.\nItalijanski internacionalac želi da se vrati u domovinu, no, za sada nema konkretnih ponuda, osim interesovanja Intera i Napolija.\nJuve je želeo da proda Sandra, ali se pojačanje Spinacola teže povredio i biće odsutan u prvom delu sezone. Asamoa je otišao, Darmijan može da igra na obe bekovske pozicije, ali "Bjankoneri" neće spuštati cenu.\nČekaju i PSŽ koji takođe želi Aleksa Sandra i spreman je da plati pomenutu cenu. Videćemo šta će se dešavati, za Juve je sada sve u drugom planu dok pokušavaju da naprave najveći transfer u svojoj istoriji.


CRTA: Beogradski izbori – prvih mesec dana zvanične kampanje - Mašina\nMašina 07.08.2019. 14.02.2018.\nU Medija centru u Beogradu CRTA je predstavila prvi izveštaj monitoringa izbornog procesa.\nCentar za istraživanje, transparentnost i odgovornost (CRTA) je izradio izveštaj pod nazivom „Beogradski izbori – prvih mesec dana zvanične kampanje“.\nŠef posmatračke misije ove organizacije, Raša Nedeljkov, je istakao da su državne institucije zanemarile ranije predložene preporuke, što domaćih, što međunarodnih posmatrača, čime se dodatno otvorio prostor za dalje kršenje procedura i zakona u izbornoj kampanji.\nVažan problem koji su govornici istakli jeste opstrukcija pri dodeljivanju akreditacija posmatračima izbora. Iako CRTA, kao i CeSID, ispunjava sve uslove za akreditaciju, što je Gradska izborna komisija konstatovala, na akreditaciju se čeka već mesec dana. Na usporavanje ovog procesa utiče i činjenica da ne postoji jasan obrazac za aplikaciju, već se telefonom, usmeno, dobijaju informacije. Ovakav način apliciranja, zbog nedostatka pisanih tragova, otvara mogućnost zloupotrebe.\nGovoreći o primerima zloupotrebe javnih preduzeća, Pavle Dimitrijević, šef pravnog tima posmatračke misije, kao primer je naveo slučaj snimanja promotivnog spota za kampanju Srpske napredne stranke u garaži GSP-a s radnicima na svojim radnim mestima. Ovo je samo jedan od četrnaest prijavljenih slučaja kršenja pravila i propisa u kampanji koje je CRTA podnela Agenciji za borbu protiv korupcije. Ostale prijave odnosile su se na aktivnosti poput deljenja humanitarne pomoći ispred aktivnosti kampanje, zatim različitih besplatnih koncerata na beogradskim opštinama, tokom kojih su jasno artikulisane političke poruke.\nJednu od prepreka s kojima su se posmatrači suočili u toku prve faze posmatranja izbornih kampanja je činjenica da je na upit o broju birača čak pet lokalnih samouprava odbilo da dostavi tražene informacije od javnog značaja. Nedeljkov je takođe govorio o rastućem trendu zloupotrebe javnih resursa tokom kampanja, ističući kako granice između državnog i partijskog vlasništva nisu jasne.\nKada su mediji u pitanju, podneto je čak 303 prijave REM-u, od čega se 299 odnosi na televiziju Pink. Tri prijave se odnose na studio B, dok je jedna podneta protiv RTS-a, koja je ujedno i jedina u vezi koje se REM oglasio.\nSamoj konferenciji za štampu su prisustvovali predstavnici različitih medija i organizacija civilnog društva. Međutim, bilo je primetno odsustvo većih lokalnih i nacionalinih medija.\nCRTA će nastaviti da prati izbornu kampanju i dalji rad na organizovanju izbora, a ističu ulogu medija kao bitnog faktora u posredovanju i širenju bitnih informacija od javnog značaja tokom ovog procesa.


Srpski reprezentativac u streljaštvu Damir Mikec osvojio je danas srebrnu medalju na Svetskom kupu u Osijeku, u disciplini vazdušni pištolj. Mikec sada u karijeri ima ukupno 14 medalja u Svetskom kupu, i dva osvojena Kristalna globusa, preneo je Streljački savez Srbije. Zlatnu medalju osvojio je Iranac Dževad Forugi, dok je bronzana medalja pripala Indijcu Šaudariju Saurabu, javlja Beta. Prvog dana Svetskog kupa pored Mikeca, najbolji rezultat od srpskih predstavnika imao je Milenko Sebić sa 11. mestom, u disciplini vazdušna puška. Od srpskih takmičarki najbolja je bila Teodora Vukojević, koja je zauzela 16. mesto u disciplini vazdušna puška. Svetski kup u Osijeku završava se 2. jula.\n26.05.2021 u 17:25\nArunovićeva i Mikec vicešampioni u miksu\nMešoviti par Srbije vazdušnim pištoljem, u sastavu Zorana Arunović i Damir Mikec, osvojio je srebrnu medalju na Evropskom prvenstvu u Osijeku. Arunovićeva i Mikec odbranili su titulu vicešampiona Starog kontinenta, osvojenu lane u Vroclavu. U vrlo izjednačenoj borbi u prvoj fazi kvalifikacija (u kojoj svaki strelac ispaljuje po 30 dijabola), Arunovićeva i Mikec su zauzeli sedmo mesto sa 575 krugova i prošli među osam najboljih. U drugoj fazi u kojoj strelac za ispaljivanje 20 hitaca ima 20 minuta, odskočili su Rusija sa 390 i Srbija sa 386 krugova i prošle u finale.\nSrpska reprezentativka Sanja Vukašinović je sezonu takmičenja malokalibarskim oružjem nedavno otvorila na turniru „Dunav kup” u mađarskom gradu Komaromu. Vukašinovićeva je u gađanju malokalibarskom puškom iz trostava (3 puta 40 metaka) najpre osvojila prvo mesto u kvalifikacijama, u kojima je zabeležila 1.178 krugova. Bila je najpreciznija i u finalu sa 461,5 krugova. Drugo mesto u finalu osvojila je Kata Vereš Cvikl iz kluba KVŠE, sa 459,7 krugova. Treća je bila Deneš Ester (Ujpešt). U zvaničnom plasmanu, Cvikl je osvojila zlato, jer je Vukašinovićeva u finalu učestvovala van konkurencije, s obzirom da je „Dunav kup” kriterijumsko takmičenje za sastav mađarske reprezentacije. Ipak, naša reprezentativka je strelište napustila sa pobedničkim peharom, dodeljenom za najbolji\n19.03.2021 u 18:00\nKompleks sportskog strelišta „Careva ćuprija” biće obnovljen i pretvoren u nacionalni streljački centar, prvi put od 1957. godine kada su ti objekti podignuti između Hipodroma i Kovnice novca u Topčideru. Zato je Streljački savez Srbije (SSS) naručio arhitektonski konkurs za idejno rešenje budućeg strelišta čiji su objekti u ruševnom stanju da predstavljaju opasnost za korisnike. SSS je pozvao tri autorska tima: „Arhiblast”, „Proambo” i Tamaru i Bogdana Popovića da do 16. aprila daju predloge za rekonstrukciju streljane od 1.300 kvadratnih metara i administrativnog objekta od 500 kvadrata. Rezultate ovog javnog arhitektonskog takmičenja javnost će saznati 22. aprila. Nenad Petković, generalni sekretar Streljačkog saveza Srbije, kaže za naš list da bi obnova uz pomoć resornog\nSrpska reprezentativka Sanja Vukašinović učestvovala je kao gost na turniru Honved kup u Budimpešti i takmičenje završila sa vrlo vrednim rezultatom. Vukašinovićeva, članica „Novog Sada 1790” je u kvalifikacijama vazdušnom puškom osvojila prvo mesto postavivši novi lični rekord – 632,3 kruga. Ovaj rezultat je identičan zvaničnom evropskom rekordu Norvežanke Dženi Stene sa Evropskog prvenstva 2020. godine. Drugoplasirana Katinka Sij, članica budimpeštanskog kluba KVSE, za srpskom takmičarkom zaostala je više od šest krugova – pogodila je 625,9. Iako je bila najbolja u kvalifikacijama, Vukašinovićeva nije učestvovala u finalu. Honved kup je jedno od kriterijumskih takmičenja za sastav mađarske reprezentacije za Evropsko prvenstvo, pa u finalnim gađanjima učestvuju samo domaći\nUspešna sezona Streljačkog kluba „Akademac”\nStreljački savez Srbije objavio je rang listu najuspešnijih klubova i pojedinaca za 2020. godinu na kojoj je Streljački klub Vojne akademije „Akademac“ zauzeo drugo mesto, dok se troje strelaca našlo na pojedinačnim rang listima najuspešnijih za 2020. godinu. U konkurenciji beogradskih klubova „Akademac” je najbolje plasiran klub na rang listi za 2020, saopštilo je Ministarstvo odbrane. U 2020. godini strelci Streljačkog kluba Vojne akademije „Akademac”, postigli su najbolji plasman u istoriji kluba, osvojivši 483,3 bodova na takmičenjima koji se boduju Pravilnikom za izbor najuspešnijih klubova i strelaca Streljačkog saveza Srbije. Osim navedenog u 2020. godini postignuta su dva državna rekorda, odbranjena je šampionska titula u disciplini pištolj središnjeg paljenja na


Najbolje fotografije sa konkursa Nacionalne Geografije - Muški magazin - trendovi, fitness, lifestyle, saveti, devojke... `\nNajbolje fotografije sa konkursa Nacionalne Geografije\nPredstavljamo vam 15 najboljih slika...\nSvake godine, televizija Nacionalna Geografija održava takmičenje za najbolje fotografije godine. Svaki put prijavi se ogroman broj ljudi koji šalju svoja remek dela za koja misle da će pobediti i tim koji bira najbolje fotografije uvek ima neverovatno težak posao, jer od hiljade i hiljade najboljih, treba izabrati one najbolje.\nOve godine, bilo je zaista dosta fenomenalnih fotografija, ali na kraju izabrano je samo 15 najboljih pa smo mi odlučili da vam ih pokažemo. Naravno, fotografije moraju biti u duhu ove televizije i moraju biti povezane sa tematikom koja se na Nacionalnoj Geografiji pokazuje, što je i bila tema konkursa, a pobednici su uspeli savršeno da odrade posao.\nPROČITAJTE SLEDEĆI TEKST: Fejssvaping je najsmešnija i najstrašnija stvar koju ćete ikada videti


► Vučić: Srdačan i dobar sastanak sa Putinom, dobio sam savete i dobre analize\n23.06.2020 | 17:59h ► 18:54h Beograd\nFoto: Beta / AP / Alexei Nikolsky\nPredsednik Srbije Aleskandar Vučić izjavio je danas u Moskvi da je s predsednikom Rusije Vladimirom Putinom imao "srdačan i dobar" sastanak i da je "veoma zadovoljan" razgovorom, kako je rekao: "imajući u vidu interese Srbije".\n"Razgovarali smo o svim ključnim pitanjima. Dakle, političkim - pre svega o Kosovu, ali i o celokupnoj regionalnoj saradnji i odnosima u svetu. Ali, osim o političkim odnosima koji su bliski.., dobio sam i određene savete i dobre analize predsednika Putina", kazao je Vučić za TV Pink.\nDodao je da su razgovarali o ekonomskoj saradnji Srbije i Rusije i naveo da je "uprkos" pandemiji korona virusa, u prva tri meseca 2020. trgovinska razmena dve zemlje uvećana za sedam odsto.\nVučić je rekao da je Putin potvrdio da će u oktobru prisustvovati otvaranju Hrama Svetog Save u Beogradu.\nNaveo je da mu je Putin čestitao pobedu Srpske napredne stanke na izborima u Srbiji 21. juna.\nPredsednik Srbije Aleksandar Vučić izjavio je danas u Moskvi da ne očekuje da će predsednik SAD, Donald Tramp, prisustvovati sastanku predstavnika Beograda i Prištine u Beloj kući 27. juna.\n"Donald Tramp bi se pojavio kada bi došlo do nekog, ne znam kakavog rešanja (za pitanje Kosova)", kazao je Vučić za TV Pink posle sastanka s predsednikom Rusije Vladimirom Putinom.\nVučić je naveo da će tema sastanka u Vašingtonu biti ekonomija, kako je to najavio Ričard Grenel, Trampov specijalni izaslanik za pregovore Srbije i Kosova.\n"Ako se ne pojavimo (na pregovorima), uništavamo i izolujemo svoju zemlju, a kad se pojavimo, moramo da vodimo računa o državnim i nacionalnim interesima", naglasio je Vučić.\nNe znam gde žive ti što kažu da je izlaznost na izborima u Srbiji bila mala\n"Prema narodu morate da pokažete poštovanje, a ne da ga potcenjute. Ako neko kaže da je izlaznost od 50 odsto mala u vreme korona virusa i uz sve strahove koje su širili, ja ne znam gde oni žive. Ta politika im slabo ide od ruke", rekao je Vučić novinarima u Moskvi, posle šastanka s predsednikom Rusije Vladimirom Putinom.\nGovoreći izveštačima iz Beograda o kritikama iz opozicije, rekao je da "neće da pominje imena" jer on "radi za Srbiju i narod to ume da ceni".\n"Oni koji uvek traže grešku u narodu, a ne u sebi, i misle da su veći i važniji od naroda samo zato što mnogo lepo o sebi misle ili imaju mnogo para, užasno greše. Ako je to za njih uspeh, ja im čestitam na tom uspehu i želim da uvek imaju toliko uspeha kao što su imali sada", rekao je Vučić.\nNa pitanje o mogućim postizbornim koalicijama i o tome da je predsednik SPS Ivica Dačić izjavio da čeka njegov poziv, Vučić je rekao da "ne bi da govorim o tome, rano je".\n"Meni je najsmešnije kad neko kaže - srpski parlament bez opozicije. Ja čitam te naslove koji su užasno glupi i pitam se: 'A kako vi to znate?'. Da li je neko ušao u moju glavu ili prisluškuje moje razgovore koje nisam ni imao o tom pitanju. Kako vi to znate, kako to iko može da zna?", rekao je Vučić.\nNastavio je rekavši da su "oni sebe predstavili kao jedinu moguću, tu tajkunsku, opoziciju, i to je jedina postojeća, a svi drugi nemaju pravo ni na glas, ni na bilo šta drugo".\nVučić je ocenio da su "neki koji nisu ušli u parlament, a imaju pristojan broj glasova, pokazali da imaju neku vrstu političke budućnosti", ali da su "mnogi imali strah da se suprostave užasnoj kampanji... preko drušvnih mreža svih tajkunskih medija protiv onih koji bi da učestvuju na izborima".\nOn je rekao da sada treba "napraviti bolje odnose u parlamentu, da to bude ogledalo Srbije".\n"Vidim da kažu da će da pobede 2022. godine (na predsedičkim izborima). To sam slušao ranije da će me pregaziti na izborima, evo 'pobedili su me' u nedelju", naveo je Vučić o izborima na kojima je pobedila njegova i do sada vladajuća SNS.\nKremlj: Puin čestitao Vučiću izbornu pobedu SNS\nPredsednik Rusije Vladimir Putin čestitao je danas srpskom predsedniku Aleksandru Vučiću pobedu Srpske napredne stranke na parlamentarnim izborima u Srbiji u nedelju, 21. juna, saopštio je Kremlj.\n"Na početku našeg susreta želim da vam čestitam ubedljivu pobedu vaše partije na parlamentarnim izborima", rekao je ruski lider na početku sastanka u Moskvi, navodi se u saopštenju.\nPutin je rekao da se između dve zemlje razvijaju "veoma pragmatični, ali u isto vreme i veoma dobri saveznički odnosi".\nRuski predsednik je kazao da se odnosi razvijaju u svim oblastima, uključujući privedu i naveo da je prošle godine trgovinska razmena porasla za 22,6 odsto, a ove već za 7,7 odsto.\nPutin je naveo da su dve države aktivno sarađivale u borbi sa korona virusom, da nastavljaju sa investicijama, razvijaju odnose u svim pravcima, uključujući i bezbednosti.\nSarađuju i u oblasti orgazovanog kriminala, terorizma, u sferi vojne saradnje, dodao je Putin.\nVučić, je oslovljavajući Putina sa "Dragi druže!", rekao da mu je je veoma drago zbog susreta i razgovora o celom kompleksu međusobnih odnosa.\nSrpski predsednik je ocenio da je "na Zapadnom Balkanu veoma složena politička situacija", i izjavio da će i o tome razgovarati.\nPutinu je zahvalio za "jednoznačnu podršku životno važnih nacionalnih i državnih interesa Srbije, posebno njene teritorijelne celovitosti i suvereniteta".\n"Srbija i Rusija su iskreni prijatelji. Hteo bih da vam zahvalim što nalazite vreme za Srbiju. To je za nas veoma važno, mi to veoma cenimo", rekao je Vučić, navodi se u saopštenju.\nSrpski predsednik je kazao da između dve zemlje postoje "zaista prijateljski, konstruktivni, odnosi poverenja u svim oblastima".\n"Naši politički odnosi su na najvišem nivou. Nadam se da zajedno možemo da doprinesemo za povećanje trgovinske razmene", rekao je Vučić.\nVučić je ponovio da se Srbija zalaže za očuvanje vojne neutralnosti.\nSrpski predsednik se zahvalio na pozivu da učestvuje na sutrašnjoj vojnoj paradi u Moskvi, navodeći da se "Srbija ponosi zajedničkom pobedom nad fašizmom".\n"Sutra će vojnici srpske armije zajedno s ruskim drugovima po oružju proći Crvenim trgom", rekao je i Putin, preneo je Kremlj.\n"Licemerne optužbe da prikazujemo manje stradalih od koronavirusa"\nPredsednik Srbije Aleksandar Vučić izjavio je danas u Moskvi da su "licemerne" tvrdnje da vlasti Srbije umanjuju broj zaraženih i umrlih od koronavirusa.\nRekao je da on veruje vladinom Kriznom štabu koji saopštava te podatke.\n"Prvo su me, na početku, napadali da povećamo broj umrlih od korone jer ti ljudi zapravo umiru od srčanog udara i drugih bolesti. Sad su okrenuli priču", rekao je Vučić novinarima iz Beograda posle svog sastanka s predsednikom Ruske Federacije Vladimirom Putinom.\nGovoreći dalje, rekao je da je kritika o saopštenim brojevima "kao i ono: lupate u šerpe da se ukinu sve mere, onda biste da lupate mene u glavu što sam ih ukinuo".\n"Dakle, licemerju kraja nema, ali to nije mnogo važno", rekao je Vučić uz ocenu da su to "očajnički potezi i pokušaji da sebe predstave u boljem svetlu".\nPovodom ocene predsednika Socijaldemokratske stranke i nekadašnjeg predsednika Srbije, Borisa Tadića, da je Krizni štab "režimski", Vučić je rekao da "više veruje doktoru Konu, Nestoroviću, Dariji Kisić, Srđi Jankoviću, Tiodoroviću", a "da li ih više poštujem nego tog čoveka (Tadića), možete sami da zaključite".\nUz to je Vučić rekao da Tadiću "čestita, kao i njegovoj velikoj koaliciji, jer su osvojili deset odsto glasova na Vračaru" na lokalnim izborima u toj beogradskoj opštini u nedelju i da očekuje da će "korektno obavljati posao".\nSednica Predsedništva Srpske napredne stranke (SNS), nakon koje bi po ranijim najavama, trebalo da bude poznato ko će biti ministri u novoj vladi Srbije, biće utorak, 20. oktobra, u sedištu SNS...


Američki predsednički izbori 2016 - Američki izbori\nAmerički predsednički izbori 2016: globalni značaj i posledice\nTokom jučerašnjeg dana održana je treća po redu panel diskusija o predsedničkim izborima u Sjedinjenim Američkim Državama u univerzitetskim centrima u Srbiji, ovoga puta na Državnom univerzitetu u Novom Pazaru. Naziv diskusije bio je „Američki predsednički izbori 2016: globalni značaj i posledice“, a na njoj su govorili Mr Dragan Živojinović, asistent na Fakultetu političkih nauka i Msc Milan Krstić, direktor za komunikacije Centra za društveni dijalog i regionalne inicijative (CDDRI), dok je raspravu moderirao Stevan Nedeljković, direktor CDDRI.\nKljučne teme diskusije bile su ustavna ovlašćenja i stvarna moć koju predsednik ima u političkom sistemu „kočnica i ravnoteža“, kakav je zastupljen u SAD, analiza kandidata za predsedničko mesto na izborima 2016. godine, mogući razvoj situacije na partijskim konvencijama i potencijalna politika budućeg predsednika prema regionu Zapadnog Balkana i Srbiji. Dragan Živojinović je istakao da zahvaljujući postojećem sistemu, čak ni predsednik SAD nema neograničenu moć i izneo neke od primera koji su potvrdili ograničenja predsednika. Sa druge strane Milan Krstić je posebno istakao moguće implikacije koje bi izbor Hilari Klinton ili Donalda Trampa imao po Srbiju i region, posebno ističući „istorijsko nasleđe“ porodice Klinton na prostoru bivše Jugoslavije. Nakon uvodnih izlaganja, diskusija je nastavljena odgovorima na studentska pitanja.


Okruženja koja podstiču učenje živih jezika – zajednička radionica Evropskog centra za žive jezike i Fondacije Tempus – Erasmus+ Srbija\nSa zadovoljstvom Vas pozivamo da se prijavite za radionicu Okruženja koja podstiču učenje živih jezika (engl. Learning environments where modern languages flourish – EOL) koju Fondacija Tempus organizuje u saradnji sa Evropskim centrom za žive jezike u Gracu. Predavači na radionici su dr Kristin Brogan, profesor nemačkog jezika i interkulturne kompetencije na Minsterskom tehnološkom univerzitetu u Traliju u Irskoj i Lea Štiberc, profesor nemačkog i italijanskog jezika koja trenutno radi kao karijerni savetnik u Zavodu za zapošljavanje u Sloveniji.\nRadionica će se održati onlajn, a glavni događaji planirani su za 4. novembar i 9. decembar 2021. godine dok je period između ova dva događaja planiran za rad učesnika u manjim timovima uz konsultacije sa voditeljima radionice. Plan aktivnosti na radionici kao i detaljnije biografije predavača možete pogledati ovde. Ova radionica namenjena je osnovnim školama i srednjim školama opšteg i stručnog usmerenja, odnosno dvočlanim ili tročlanim timovima koji će predstavljati ove škole.\nRok za prijave je produžen do 14. oktobra 2021. godine do kraja dana.\nSve detaljnije informacije o radionici i načinu prijavljivanja možete pronaći ovde.


U istorijskom susretu u Beogradu nakon gotovo 70 godina prekinutih veza između Srbije i Albanije, njihovi premijeri propustili su da pokažu neophodan državnički nivo i, kako je čitav svet očekivao i najavljivao, otvore bar prvu deonicu detanta u međusobnim odnosima. Umesto da resetuju odnose formulom da se slažu da se oko Kosova ne slažu, dvojica premijera ukopali su se u svoje pozicije, pa se ne može izbeći utisak da su ovu jedinstvenu priliku protraćili za bildovanje domaćih rejtinga.\nPoseta premijera Albanije Srbiji bila je istorijska i to zaista nije preterivanje. Neposredno pre susreta na najvišem nivou, i Beograd i Tirana izrazili su nadu da će razgovor dvojice premijera biti iskorišćen da se postigne pomak u medjusobnim odnosima uprkos pitanjima o kojima nema saglasnosti, a to je pre svega Kosovo.\nPre dolaska u Beograd izjavu u tom smislu dao je premijer Edi Rama. Te nade su, međutim, izneverene već u prvim trenucima zajedničke konferencije za novinare, nakon susreta dvojice predsednika vlada u četiri oka. Usledila je Ramina izjava o nezavisnom Kosovu kao ireverzibilnoj realnosti i poziv Srbiji da što pre prizna Kosovo.\nPremijer Srbije Aleksandar Vučić, onda, krajnje nediplomatski, kratkofitiljno, odgovara da je po Ustavu Kosovo Srbija, koja ga nikad neće priznati i da ne vidi kakve veze ima Kosovo sa Albanijom, čiji ono deo nikad nije bilo niti će biti. Ali, ne kaže samo to, nego i optužuje visokog albanskog gosta za “provokaciju” i dodaje da neće dozvoliti “ponižavanje Srbije” usred Beograda.\nTu je Vučić definitivo uknjižio veliki gaf - i u ulozi državnika i u ulozi domaćina. Poneo se kao stranački prvak koji je posetu iskoristio da ubere jeftine političke poene.\nBez obzira na Ramin stav o Kosovu, koji Vučiću, uostalom, nije bio tajna, nije smeo upotrebljavati neodmereno oštre kvalifikacije govora svog gosta. Mogao je to mirno odslušati i ponoviti stav Beograda o tom pitanju.\nČak i da je tačno, kao što Vučić navodi, a Rama demantuje, da je gost prekršio protokol o temama koje će biti na dnevnom redu, kao državnik je Vučić morao izbeći nepotrebno podizanje termperature. Naročito zato što je svakako znao da će te kvalifikacije biti okidač za medijski antialbanski linč u Srbiji koji je odmah usledio i koji se još ne stišava. Mediji u Srbiji su, naime, na prvim stranicama plasirali sijaset najprimitivnijih šovinističkih uvreda na račun albanskog premijera, zbog čega bi tužilaštvo po službenoj dužnosti, moralo promptno da reaguje. Vučić je o tome preventivno morao da vodi računa, tim pre što je još uvek u svežem sećanju serija napada na objekte Albanaca u Vojvodini nakon nedavnog incidenta sa dronom na fudbalskom terenu.\nA trebalo je tako malo da se “clash” ne dogodi: samo to da dvojica političara shvate da su na izuzetno važnom državničkom zadatku: da posle sedam decenija uspostave detant između Srbije i Albanije. Uz minimalan napor mogli su se setiti boljih diplomatskih običaja i konstatovati da je Kosovo pitanje oko koga se u ovom trenutku slažu da se ne slažu.\nPremijer Rama je uz to, recimo, mogao dodati da će Tirana sa svoje strane dati pun doprinos briselskom procesu normalizacije odnosa između Beograda i Prištine. Tim pre što je upravo njegov domaćin, a ne neodlučni Boris Tadić, sa kojim se tokom posete Srbiji takođe sreo, odlučio da preseče “kosovski čvor” i prihvati Briselski sporazum, čime bar de facto, puzeći, priznaje Kosovo, Dakle, nepotrebno je bilo u ovom istorijskom susretu pokroviteljskim tonom savetovati Beogradu da što pre prizna Kosovo. Uostalom, pokrovitelj u briselskim pregovorima između Kosova i Srbije je Evropska unija, pa ni ona to ne čini u takvom maniru, s obzirom na to da ni njenih pet članica nije priznalo Kosovo.\nIako nije sporno da su i zvaničnici zapadnih zemalja ponavljali, neretko i u Beogradu, da je nezavisnost Kosova nepovratna, pri čemu im niko iz Beograda nije govorio da su to provokacije, mora se ukazati da oni nisu pozivali Beograd da što pre prizna Kosovo. Njihov stav je da će Srbija pre pristupanja EU morati ili da zvanično prizna Kosovo ili da sa Kosovom sklopi pravno obavezujući sporazum o normalizaciji odnosa i dobrosusedskim odnosima.\nO tome je najdirektnije, u više navrata, pa i tokom ove godine u Beogradu, govorio Andreas Schockenhoff, poslanik vladajuće CDU u nemačkom Bundestagu.\nDa Nemačka od Beograda očekuje normalizaciju odnosa sa Prištinom, ali ne i priznavanje Kosova, ponovio je u januaru i njen ambasador u Srbiji Heinz Wilhelm, a učinio je to krajem oktobra i odlazeći komesar EU za proširenje Štefan File, kao i američka državna sekretarka Hillary Clinton, koja je pre dve godine pozdravila sastanak tadašnjeg srpskog premijera Ivice Dačića i premijera Kosova Hashima Tačija i napredak u briselskim pregovorima.\nDakle, ni za EU ni za SAD pitanje priznavanje Kosova od strane Srbije u ovom trenutku nije na dnevnom redu, pa je stoga potenciranje tog pitanja u Beogradu umesto relaksiranja doprinelo novom zatezanju odnosa Tirane i Beograda.\nValja na kraju reći da ne treba ni preterivati u apostrofiranju incidentnih momenata u susretu dvojice predsednika vlada. Poseta albanskog premijera Srbiji bila je, uprkos svemu, probijanje višedecenijskog leda u odnosima Srbije i Albanije.\nI šef delegacije EU u Srbiji i ambasadori zemalja “kvinte” ocenili su da je ta poseta bila istorijska i značajna za saradnju i stabilnost u regionu. A za popravni ispit biće prilike već polovinom sledećeg meseca, kada premijer Rama ponovo dolazi u Beograd.\nVučić za RSE o susretu sa Ramom: Propuštena šansa za bolje odnose\nEdi Rama u Preševu\nRama u Preševu\nRama u Beogradu\nAlbanski premijer u Beogradu\nRama ponovio poznatu stvar


Sport za sve, a posebno za osobe sa invaliditetom - Užicka Republika Press\nSport za sve, a posebno za osobe sa invaliditetom\nZa osobe sa invaliditetom sport pored rekreativne, ima i rehabilitacionu, odnosno zdravstvenu komponentu. Iz tog razloga važno je da su sportski objekti u našem gradu pristupačni i osobama koje imaju bilo koji zdravstveni problem, ali i da ove osobe raspolažu informacijama o klubovima i udruženjima koji u radu posvećuju pažnju osobama sa invaliditetom.\nSvedoci smo da kada se govori o sportu i osobama sa invaliditetom, najčešće se misli na paraolimpijski sport. Za to su najzaslužniji Miloš Zarić i Nebojša Đurić koji se i sa Evropskog prvenstva iz Sorenta vraćaju sa medaljama, ali i Petar Udovičić koji je nedavno oborio svetski rekord u trčanju. Ipak da bismo osobama sa invaliditetom približili sportske sadržaje na rekreativnom, ali i poluprofesionalnom i profesionalnom nivou, moramo ih učiniti dostupnim i prihvatljivim za sve. Pomaka ima u odnosu na prethodne periode i od strane institucija kojima je sport u nadležnosti, kao i u osnivanju i dodatnim finansijskim izdvajanjima za klubove osoba sa invaliditetom i sportiste pojedince, istakao je Čedomir Cicović, PR Udruženja distrofičara Zlatiborskog okruga govoreći na okruglom stolu o perspektivama razvoja sporta za osobe sa invaliditeom u Užicu.\nKrajnji cilj je uključivanje što više osoba sa invaliditetom u klubove koji nisu specijalno namenjeni za ovu vrstu sportskih aktivnosti, što iziskuje bolju pristupačnost sportskih objekata i dodatna finansijska sredstva za aktivnosti, smatra Cicović.\nKao konkretan primer Cicović je naveo Gradski bazen, koji iako rađen pre samo nekoliko godina nije se mislilo na osobe sa invaliditetom. Nabavkom platforme ili stolice prevazišao bi se taj propust a bazen bi postao dostupan i osobama sa invaliditetom. Zato apelujemo na nadležne da ne dozvole da se slična situacija ponovi i u sportskoj hali u Krčagovu koja će uskoro biti završena, upozorio je Cicović.\nGrad Užice u poslednjih nekoliko godina svrstava se u vodeće u Srbiji po rezultatima koje beleže osobe sa invaliditetom, naglasio je Dragiša Kuzmanović, predsednik Sportskog saveza Užica. On je dodao da se na spisku 58 klubova i udruženja koji se po kriterijumima Sportskog saveza, finansiraju iz gradskog budžeta, nalaze i tri koja u svojim programima posebnu pažnju posvećuju osobama sa invaliditetom.\nRazmatramo mogućnosti da i za druge klubove koji prepoznaju značaj uključivanja osoba sa invaliditetom, obezbedimo dodatne povlastice u finansiranju aktivnosti. Kuzmanović je još istakao da je Srbija jedna od retkih zemalja koja nagrađuje i osobe sa invaliditetom za rezultate postignute na značajnim međunarodnim takmičenjima.\nProgram razvoja sporta od 2015- 2018. godine koji je na osnovu preporuka nadležnog Ministarstva urađen i jednoglasno usvojen na Skupštini grada Užica, 23. decembra prošle godine usmeren je na četiri segmenta. To su školski sport, sa posebnim akcentom na razvoj sporta u seoskim školama, zatim sport za sve gde je prepoznat i sport za osobe sa invaliditetom, rekla je Jelena Vasović, članica veća zadužena za obrazovanje, sport i kulturu.\nOna je dodala da su programom analizirani i kvalitetan, odnosno vrhunski sport kao i sportska infrastruktura. Lično ću se angažovati da sportski objekti budu što pristupačniji osobama sa invalidietom i da se gde god mogu isprave prethodne greške.\nOčekujem da će osobama sa invaliditetom uskoro biti dostupna i streljana na čijoj rekonstrukciji radi užička Direkcija za izgradnju, istakla je Vasovićeva, dodavši da je grad Užice izdvojio preko pola miliona dinara za 3000 pregleda sportista koliko se godišnje obavi u ambulanti sportske medicine pri užičkom Domu zdravlja.\nDirektor Ustanove Veliki park, Branko Bogićević, u čijoj nadležnosti se nalaze Hala u Velikom parku, Gradski bazen i stadion, naglasio je da su osobama sa invaliditom koje su članovi pojedinih udruženja omogućene brojne povlastice u korišćenju ovih objekata i ulaznice za utakmice i turnire.\nNa Okruglom stolu koji je podržalo Ministarstvo rada, zapošljavanja i socijalne politike govoreno je i o sportskim aktivnostima ostalih udruženja osoba sa invaliditetom. Istaknuto je da su članovi Udruženja distrofičara naročito posvećeni učešću na Memorijalnom šahovskom turniru „Car”, dok su osobe sa mišićnom distrofijom prepoznatljive po učešću na Sportskim igrama u Paraćinu u diciplinama vazdušna puška, pikado, čunjevi , pločice i viseća kugla.\nParaplegičari Zlatiborskog okruga posebno su aktivni u rukometu a nekoliko članova udruženja su i reprezentativci koji su učestvovali na Evropskom i drugim međunarodnim takmičenjima. Članovi udruženja slepih i slabovidih počeli su da ističuču u novoj disciplini goal bol u kojoj su zabeležili rezultate značajne i na međunarodnom planu.\nSedmaci napravili ekološku igračku za prvake\nUčenici 7.razreda Osnovne škole za obrazovanje učenika sa smetnjama u razvoju “Miodrag V. Matić” učestvuju u i drugom izazovu SBB fondacije “Ne prljaj. Nemaš izgovor&...\nKomunikacija sa predstavnicima grada i rešavanje problema udruženja i pojedinaca odvija se tokom čitave godine, i zato je više od simboličnih i formalnih prijema, ocenio je Čedomir Cic...


Latest News > KAKO ŠTO PRE NAĆI DODATNI POSAO\nJedna od takođe jako bitnih stvari za vas, preko agencije dobijate taj jedan posao na osnovu koga i dobijate vizu, ali kada stignete tamo većina vas želi da radi još jedan, kako bi i zarada bila veća i bolja.\nNe brinite, i za to imamo neke ideje - najbolja i najprostija varijanta je da nakon smeštanja i upoznavanja sa novom sredinom, krenete u potragu za drugim poslom, prošetate kroz grad gde ste smešteni i ne budete lenji da zađete u svaku radnju, kafić, poslastičarnicu, bilo gde gde vam je dozvoljeno da radite i pitate da li im trebaju radnici. Vrlo često i na mestu gde radite treba još radnika, pa možete videti sa poslodavcem da vas zaposli na još neku poziciju u istom objektu. Ako ništa od ovoga ne prođe, uvek imate internet, a svakako je najpoznatiji sajt Craiglista http://geo.craigslist.org/iso/us koja je za Amerikance nešto poput naših malih oglasa, mesto na kojem bukvalno možete naći sve što vas zanima, kao i sajt http://www.j1jobs.com/.\nKada uspete da pronađete drugi posao, morate voditi računa da rad na njemu neće remetiti vaš primarni posao i takođe trebate obavestiti svoju sponzorsku agenciju o tome, kako bi vam oni odobrili rad na istom. Znajte da je minimalna satnica negde oko 32 sata nedeljno, do 40 sati se smatra regularnom satnicom, a sve preko toga se računa kao overtime i samim tim se plaća više, zavisno od pozicije na kojoj ste. Takođe, znajte da ukoliko ste na program otišli krajem maja ili početkom juna, vrlo je moguće da u početku neće biti puno posla jer je tek predsezona i nemojte to da vas buni, ako tada budete radili i manje od tih 32 sata nedeljno. Prosto, koristite to vreme da se adaptirate, da budete što bolji u tome što radite, tražite dodatne poslove, iskoristite pametno taj višak vremena.\nUvek tražite da pričate sa menadzerom ili vlasnikom i ako treba idite i po nekoliko puta na isto mesto i budite uporni. Ukoliko odete samo jednom i popunite aplikaciju, postoji verovatnoća da vas nikada neće pozvati.\nOsmeh na lice, ponesite CV sa sobom i pokucajte na sva vrata, ne plašite se da kažete da imate iskustva u datom poslu i da brzo učite.


Pentagon u strahu od ruskog uticaja - Kako Rusija utiče na Balkan? | Trebinje Live\nPentagon u strahu od ruskog uticaja - Kako Rusija utiče na Balkan?\nU izvještaju se analiziraju tehnike "hibridnog ratovanja" koje, kako se navodi, Rusija primarno koristi kako bi širila svoj uticaj u Evropi.\n"Rusija koristi ovu zavisnost kao sredstvo da utiče na donošenje odluka država partnera i saveznika SAD ili kažnjavanja država kada odluke koje donose nisu u skladu sa ruskim interesima", piše u izvještaju.\nJedan od mogućih odgovora SAD na uticaj Rusije je promovisanje političke i ekonomske liberalizacije.\nIzmeđu ostalog, kako se navodi, SAD mora promovisati inkluziju, toleranciju i širok spektar ljudskih prava širom Evrope.\nTagovi: Rusija Vladimir Putin Zasad pentagon


BUGARSKI KOMBI SA 7 PUTNIKA STIGAO JE NA GRADINU: Carinska službenica im postavila 1 pitanje, a onda je usledio pretres FOTO\nNARKO-BOS IZ SRBIJE NAJTRAŽENIJI BEGUNAC U PERUU: Ovo je Bane Kolorado, 43\t205\nKatarina lazic simic\t 10.11.2020. 15:25h\nCarinici se na graničnim prelazima često suočavaju sa pokušajima šverca najrazličitije robe među kojom je uvek aktuelna garderoba, a posebno na prelazu iz jedne sezone u drugu.\nTako su u poslednja dva dana sprečena dva pokušaja krijumčarenja odeće kako originalnih marki, tako i onih u čiju se originalnost sumnja.\nКombi marke ''ford tranzit'' kretao se na relaciji Bugarska – Nemačka prevozeći sedam putnika, a na pitanje carinske službenice da li imaju nešto da prijave, svi su odgovorili da sa sobom ne nose ništa sem ličnih stvari.\nTada je kombi izdvojen za detaljan pregled tokom koga je utvrđeno da su torbe suvozača prepune sumnjive odeće poznatih robnih marki. Naime, u torbe je bilo zapakovano gotovo 100 raznih odevnih predmeta i to: više od 40 jakni, skoro 40 trenerki, kao i 17 majica dugih rukava.\nDan ranije, 8. novembra 2020. godine, u jednom autobusu koji je pristigao na granični prelaz Horgoš pronađeno je dovoljno firmirane garderobe, da bi se njome mogao snabdeti omanji muški butik. Prekršaj je otkriven kada je za detaljan pregled na ulazu u našu zemlju izdvojen autobus danskih registarskih oznaka koji saobraća na relaciji Кopenhagen-Tetovo.\nBez obzira što su se prisutni putnici i vozači izjasnili da nemaju ništa za prijavljivanje, već na samom početku pregleda su iza prvog reda kofera, u prtljažnom delu, pronađene kartonske kutije pune nove garderobe.\nI to, ni manje ni više, nego 36 kutija i sedam velikih crnih džakova punih nove muške garderobe. Iako se navodno radilo o pošiljkama koje su predate na prevoz pomenutim autobusom, u njima se našlo čak 800 novih muških jakni, dukserica, trenerki, farmerki i majica pomenute robne marke, očigledno namenjenih daljoj preprodaji.\nNARKO-BOS IZ SRBIJE NAJTRAŽENIJI BEGUNAC U PERUU: Ovo je Bane Kolorado, za njegovo hapšenje nudi se nagrada od 25.000 dolara! 43\t205\nSUZE KOJE SU OBIŠLE SVET: U Tokio doputovali u bunkeru sa smrznutim ribama, pet meseci nisu videli porodice, a onda osvojili zlato 22\t978


Da li sredstvo za dezinfikaciju može da ošteti verenički prsten?\nU poslednjih godinu dana sredstva za dezinfikaciju kupuju se u mnogo većim količinama nego ranije. Pored redovnog pranja ruku, pojačan je oprez kompletne higijene. Pitanje koje bududuće mlade često postavljaju Balkan Weddingu je – da li sredstvo za dezinfikaciju može da ošteti verenički prsten? Pokušali smo da pronađemo odgovor na ovo pitanje.\nAgresivna upotreba sredstava za dezinfikaciju\nBudući da smo već pisali o tome kako je korišćenje sredstava za dezinfikaciju pojačano, moramo naglasiti da pojedinci teško održavaju ’’pametnu’’ meru između realne brige za zdravlje i maničnog čišćenja, zbog panike koja je nastala. Razumno gledano, svaka agresivna upotreba bilo kog sredstva može da našteti, te je važno imati ovu informaciju u svesti.\nStručnjaci kažu da prekomerna izloženost sredstvima za dezinfikciju neće uzrokovati trenutnu štetu. Ipak, kontakt sa hlorom, izbeljivačem, alkoholom i slično može vremenom da razbije sjaj metala i dragulja. Ona će, kako napominju, prekomernim korišćenjem najverovatnije biti ’’zauvek izgubljena’’.\nIzgubljeni sjaj možda nije najgora stvar koja se može desiti, ali ovo će vas sigurno zabrinuti – postavka takođe može biti uništena! Napominje se da je moguće da zupčanici koji drže dijamante, jednostavno – popuste.\nBez obzira na sve – zdravlje je najvažnije, te postoji i ’’caka’’ koja može doprineti da uskladite zdravlje i zaštitu vaših dragocenosti. Izbegavajte trljanje sredstava za higijenu direktno na prsten. Najbolja opcija je da ga skinete, nanesete malu količinu sredstva za čišćenje, ostavite da se osuši, a zatim vratite prsten nazad.\nUmerenost je zdrava\nNema potrebe da čistite prsten svakog dana. Ali, navodi se da je to neophodno uraditi makar jednom nedeljno! Ukoliko vam se jaka sredstva za higijenu i dalje ne čine dovoljno bezbedno i plašite se oštećenja, dobra solucija je da prsten potopite u toplu vodu i sredstvo za pranje posuđa.\nKoji god način da izaberete, važno je da postupate odgovrono kako bi zaštitili sebe i druge! Balkan Wedding redovno prati novonastalu situaciju, te će o njoj izveštavati svoje čitaoce kroz različite teme vezane za industriju venčanja. Ukoliko imate pitanja za naš tim stručnjaka, budite slobodni da nas kontaktirate putem društvenih mreža. Zdravlje je na prvom mestu, a mi smo zajedno u ovome!


U Jordanu protesti zbog cijena hrane i goriva - Klix.ba\nVal protesta U Jordanu protesti zbog cijena hrane i goriva\nU Jordanu protesti zbog cijena hrane i goriva\n14.1.2011. u 20:45\nVal protesta zbog visokih cijena hrane širom sjeverne Afrike i Bliskog istoka zahvatio je u petak i Jordan, gdje se u više gradova najmanje 5.000 građana okupilo tražeći ostavku premijera Samira al-Rifaija.\nStudenti, pripadnici ljevičarskih organizacija i aktivisti radničkih sindikata održali su protestne skupove u pet gradova - Amanu, Irbidu, Karaku, Saltu i Maanu, a demonstracije su protekle mirno.\nPoslije žestokih protesta u Tunisu i Alžiru zbog strogih ekonomskih mjera, Jordan je, po naređenju kralja Abdullaha, početkom sedmice snizio cijene osnovnih prehrambenih namirnica i goriva, prenijele su agencije.\nMoćna jordanska opoziciona organizacija Muslimansko bratstvo nije učestvovala u današnjim protestima. Njeno rukovodstvo ocijenilo je posljednje mjere vlade kao nedovoljne, ali će ta organizacija svoje neslaganje pokazati u nedjelju na mirnom skupu ispred zgrade parlamenta.\nDeficit jordanskog budžeta dostigao je 2009. rekordne dvije milijarde dolara, devet posto BDP-a, dok su javne finansije pogođene općom ekonomskom krizom.


Polovni Tata transportna vozila oglasi za prodaju - Srbija - Mascus Srbija\nNalazite se ovde: Mascus Srbija > Transportna vozila > Tata\nPolovna Tata transportna vozila na prodaju\nOvo su rezultati pretrage polovnih Tata transportna vozila mašina koje su za prodaju. Tata transportna vozila oglase možete sortirati po ceni, godini proizvodnje, ili zemlji. Takođe možete, da koristite kriterijume za pretragu na levo da ubrzate pretragu, ili pročitajte više o Tata transportna vozila u Brend sekciji.\n2007 221.052 km\n2011 94.059 km\nOvde je kompletna lista polovnih Tata transportna vozila za prodaju. Mozete da dodate strane među svoje omiljene strane ili upoređujete zanimljive proizvode klikom na polja za potvrdu pored polovnih/og Tata transportna vozila koji su Vam zanimljive, uz korišćenje opcija koje se nalaze iznad. Ako zelite da promenite pretragu, vratite se na vrh strane i koristite opciju “nova pretraga”, onda definišite brend, model, cenu i/ili lokaciju polovne/ih Tata transportna vozila koje Vas interesuju.


Tinejdžeri, uzrasta od 13 do 16 godina, koji žive u opštini Čukarica, moći će tokom leta da pohađaju besplatne radionice kreativnog crtanja i pisanja, kao i radionice u kojima će kroz igru i glumu razvijati samopouzdanje i učiti da rešavaju konflikte, saopšteno je iz te opštine.\nRadionica kreativnog crtanja i pisanja "Čarolija čitanja" trajaće od 11. do 19. jula i obuhvata ciklus od sedam tematski određenih radionica na kojima će deca učiti da bolje razumeju tekstove koje čitaju i da koriste knjigu kao osnovni "alat" znanja, a moći će da savladaju i tehniku brzog čitanja.\nRadionica "Sve je lako kad znaš kako" je mala škola odrastanja, koja obuhvata ciklus od 10 radionica, u trajanju od tri sata dnevno, a trajaće od 15. do 26. avgusta.\nKroz različite aktivnosti, kao što su gluma, crtanje i igra, učesnici će razvijati uspešne stilove komunikacije i učiti da konstruktivno rešavaju sukobe i probleme.\nRadionice će se održavati u biblioteci "Laza Kostić" u Turgenjevljevoj 5, na Čukarici, a organizuje ih Udruženje Prijatelji dece Čukarice.\nZainteresovani mogu da se prijave za učešće na radionicama na broj telefona 063/ 8422 - 174, navedeno je u saopštenju.


54. Međunarodni sajam tehnike i tehničkih dostignuća (UFI) - Automatika.rs\nNaslovna Vesti Dešavanja 54. Međunarodni sajam tehnike i tehničkih dostignuća (UFI)\nMeđunarodni sajam tehnike i tehničkih dostignuća je najznačajniji privredni i tehnološki događaj u Srbiji i jugoistočnoj Evropi, koji ima izuzetan uticaj na budući razvoj industrije u zemlji i regionu. To je tradicionalno mesto (od 1937.godine) susreta i poslovnih kontakata, koje omogućava brojnim izlagačima i posetiocima ispunjenje svojih poslovnih očekivanja.\nZa veliku nagradu Sajma tehnike " KORAK U BUDUĆNOST " konkurisaće veliki broj kompanija iz cele jugoistočne Evrope , kao i SAD-a, Švajcarske, Turske, Slovačke i drugih. Na sajmu će biti predstavljena rešenja i ideje u više od 10 oblasti tehnike, kao što su:\nSajam će biti održan od 11. do 15.maja 2010.godine, gde će izlagači i posetioci imati prilike da prisustvuju:\nspecijalizovanim sajmovima i izložbama, koji čine sadržaj SAJMA TEHNIKE, na istom mestu u isto vreme. Prikazivanju najnovijih tehnologija za sve grane industrije koje obuhvata program izlaganja.\nVeliki broj press konferencija i akreditovanih novinara koji su tu da izveštavaju o vašim proizvodima i uslugama\nZato je SAJAM TEHNIKE mesto koje poseti desetine hiljada stručnih posetilaca: donosioci odluka, investitori, eksperti i drugi. Sinergični efekat SAJMA TEHNIKE čini mogućnost susreta izlagača i posetilaca, kao i međusobni kontakti izlagača iz raznih grana industrije i mnogobrojnih zemalja.\nPrethodni tekstMerenje impedanse električnih komponenti pomoću HP 4194A IMPEDANCE ANALAYZER-a\nSledeći tekstMaxonova nova generacija pogona za motore namenjena finom pozicioniranju


Srbiju iz EU ucjenjuju zbog žita, falsifikuju ugovore - Top Portal\nNaslovnica Biznis Srbiju iz EU ucjenjuju zbog žita, falsifikuju ugovore\nSrbiju iz EU ucjenjuju zbog žita, falsifikuju ugovore\nZemlje EU ucjenjuju Srbiju zbog žita, čak i antidatiraju postojeće ugovore kako bi došli do srpske pšenice, zbog čega državne službe sada češljaju sve ugovore sklopljene prije odluke Beograda o zabrani izvoza pšenice, brašna kukuruza i suncokretovog ulja, pišu “Večernje novosti”.\n– I dok je žetva ukrajinske pšenice pod upitom, pritisci na Srbiju rastu, jer mnoge zemlje EU žele da se dokopaju srpskog zrna – piše u tekstu uz ocjenu da bi srpsko žito, u jeku rata u Ukrajini, maltene moglo da košta kao suvo zlato.\nList navodi da je u Srbiji u jesenjoj sjetvi zasijana pšenica na oko 630.000 hektara, što je znatno više nego što joj je potrebno.\n– Proizvodnja pšenice u ovim uslovima dostigla je rang blaga, pa ne čudi što je jedna država EU, antidatirala postojeće ugovore, kako bi se dokopala srpske pšenice i kukuruza – navode “Večernje novosti”.\nPrema istom izvoru, zamalo nije nastao diplomatski skandal, jer su prijavljeni zahtjevi prevazišli učtivost diplomatske prakse. “Falsifikovanjem isprava povećavaju se količine žita koje su prvobitnim ugovorima bile predviđene”, navodi list.\nU Srbiji je prošlogodišnji rod pšenice bio 3,5 miliona tona, a potrebe Srbije su oko 1,55 miliona tona, tako da ima dovoljno pšenice za izvoz, ali zbog zabrane izvoza, određene količine mogu da izađu samo u Sjevernu Makeodniju, Albaniju i Italiju /na osnovu ranije sklopljenog ugovora/.\nSrbija je januaru ove godine izvezla u BiH 5.335 tona pšenice, a od jula prošle godine ukupno 51.328 tona.\nPrethodni članakRadnik poginuo pri radovima na elektro mreži\nNaredni članakVučić na sastanku sa Šmitom: Primjena Bonskih ovlašćenja ne doprinosi stabilnosti


Za njih nema zime: Na tržište BiH ove godine uvezeno 43.260 polovnjaka - Srpskainfo\nProsječna plata za septembar u BiH 1.006 KM: Najniža u oblasti pružanja smještaja i usluživanja hrane\nNa auto-placu “Autopark” iz Banjaluke kazali su za Glas Srpske da je potražnja za polovnim automobilima velika.\nNajviše se, dodaju, kupuju auta evropskog porijekla, poput “mercedesa”, “audija” i “pežoa”, a “golf sedam” izdvaja se kao najtraženiji auto tokom ove godine.\nSa auto-placa “Tmobile Auto” iz Banjaluka potvrdili su za Glas da ovogodišnja prodaja ide solidno kada se uzmu u obzir uslovi tržišta, ali da je problem što su auta u Evropi mnogo poskupjela, čak do 50 odsto ako ne i više.\n– Poslovanje otežava i to što se ne zna nabavna cijena u inostranstvu, prije se tačno znalo koliko šta košta – rekli su trgovci u ovom auto placu. Kako su dodali, ako u inostranstvu u nekom kraćem vremenskom periodu fabrike počnu da rade i isporučuju nova vozila, vjerovatno će doći, kako naglašavaju, do stagnacije cijena ili možda blagog pada, ali u nekom skorijem periodu nema najave za to.\nBiznis BiHpolovna autauvoz\nDobri pokazatelji: Srpska lani ostvarila rekordnu pokrivenost uvoza izvozom\n"Uvoz škodi lokalnim proizvođačima" Priština prijeti rampom za srpske slatkiše


Lokalne akcije na Svetski dan voda\n20/03/2019 20/03/2019 Autorski tim Okvira\nSvetski dan voda se obeležava u petak, 22. marta akcijom “Voda za sve“ u jedanaest gradova širom Srbije. Zajedničkim akcijama Inicijative Pravo na vodu i lokalnih organizacija iz Beograda, Subotice, Zrenjanina, Novog Sada, Šapca, Vršca, Nove Pazove, Petrovca na Mlavi, Pirota i Niša, skrenuće se pažnja na činjenicu da veliki deo stanovništva Srbije nema pristup pijaćoj vodi i slobodan pristup vodi kao javnom dobru. Osnovni zahtev iza kojeg akcije jeste da u Ustavu Republike Srbije voda bude prepoznata kao osnovno ljudsko pravo.\nSrbija još uvek ne štiti dovoljno svoje prirodne resurse, za razliku od Slovenije koja je pravo na vodu zaštitila ustavom. 22. mart kao Svetski dan voda je dobra prilika da se podigne glas za očuvanje vode bez koje život nije moguć.\n“Svako mora imati pravo na vodu za piće i voda ne sme biti roba kojom se trguje. Naše reke ne smeju biti poligon za bogaćenje pojedinaca. Vodni resursi moraju ostati javna dobra.”\nPrevious Zbog klimatskih promena Italija ostaje bez maslinovog ulja\nNext Jezero Urmia: od izvora života do slane pustinje


IZGRADNJA PRISTANA PREDSTAVLJA ZNAČAJAN KORAK U OŽIVLJAVANJU BEGEJA – Zrenjanin\nPromenjena vizura ovog dela grada\nU neposrednoj blizini pešačkog mosta u naselju Berbersko, nedavno je završena izgradnja pristana na levoj obali Begeja. Gradonačelnik Zrenjanina Čedomir Janjić, sa saradnicima, obišao je ove nedelje marinu, kao i šetalište koje je opremljeno novim sadržajima.\nOva investicija deo je IPA projekta prekogranične saradnje Srbija-Rumunija „Revitalizacija navigacione infrastrukture na Begeju”, vrednog blizu 14 miliona evra i finansiranog iz fondova Evropske unije. Gradnja pristana, uz prethodno uklanjanje vegetacije, izmuljavanje Begeja, čišćenje i uređenje obale, u vrednosti je iod 600 hiljada evra. O projektu gradnje pristana i daljim planovima u vezi s uređenjem Begeja i njegovih obala, govorio je pomoćnik gradonačelnika Zrenjanina Duško Radišić, koji je od početka zadužen za realizaciju ovog posla.\n– Najavili smo 2015. godine, upravo s lučnog mosta pored sadašnjeg pristana, da nam je želja i obećali smo da će na ovom mestu biti izgrađen pristan. Tada smo takođe obećali da će potrebna sredstva biti obezbeđena iz evropskih fondova, to se i ostvarilo. Šest stotina hiljada evra uloženo je za izmuljavanje ovog dela Begeja i izgradnju privezišta – rekao je Radišić i dodao da je interes Grada Zrenjanina u ovom slučaju višestruk.\nKORITOM BEGEJA KA PLOVNOJ RECI: očigledni rezultati saradnje\n← ASFALTIRANE ULICE U MUŽLJI, POČELA I IZGRADNJA SPORTSKOG CENTRA\nUčinkovitost investicija najveća u Zrenjaninu →


Pomoć poljoprivrednicima opštine Svrljig\nOpština Svrljig jedna je od sedam opština koja je ušla u drugi krug pružanja pomoći poplavljenim područjima na teritoriji Republike Srbije.\nTom prilikom danas su predstavnici Organizacije za poljoprivredu i hranu Ujedinjenih nacija (FAO) i predstavnici lokalne samouprave, na čelu sa predsednicom opštine Svrljig Jelenom Trifunović i narodnim poslanikom Milijom Miletićem – inicijatorom akcije pomoći, razgovarali sa poljoprivrednicima i šefovima mesnih kancelarija o načinu raspodele pomoći poljoprivrednicima koji su pretrpeli štetu prilikom prošlogodišnjih vremenskih neprilika.\nCilj je da se pomogne ljudima koji su zaista pretrpeli štetu tokom prošlogodišnjih vremenskih neprilika, a jedna od olakšica je da naši poljoprivrednici ne moraju imati registrovano poljoprivredno gazdinstvo da bi ostvarili pravo na pomoć, kaže predsednica opštine Svrljig, Jelena Trifunović.\nNa ovaj način Evropska unija, u okviru druge faze pomoći poplavljenim područjima u Srbiji, pomaže oporavak malih poljoprivrednih domaćinstava, kroz projekat koji sprovodi Organizacija za hranu i poljoprivredu Ujedinjenih nacija-FAO. Podsećamo da je tokom avgusta meseca ove godine u Svrljig stiglo 150 tona koncentarata za ishranu muznih krava u vidu pomoći za stočare.\nNarodni poslanik Milija Miletić kaže da je svaka pomoć dobrodošla jer su poljoprivrednici Svrljiga pretrpeli dosta štete tokom prošle godine, za vreme vremenske neprilike koje je zadesila svrljišku opštinu.\nPoručujem vam da radite marljivo i svakom seljaku koji je pretpeo štetu obezbedite neophodnu pomoć za dalji razvoj svog domaćinstva. Šefovi mesnih kancelarija imaju zadatak da obaveste sve poljoprivrednike o kakvoj vrsti pomoći se radi i da ih bliže upoznaju sa procedurom prilikom dodele iste. Ovo je drugi kontigent pomoći, a ja ću kao narodni poslanik pokušati da iniciram da se mojim Svrljižanima pomogne i u budućem periodu, rekao je Miletić obraćajući se šefovima mesnih kancelarija, predstavnicima lokalne samouprave i Organziacije FAO.\nOn ističe da pomoć neće biti usmerena ka ljudima koji imaju njive i poljoprivredna dobra a ne obrađuju ih.\nFAO, FAO Fond, Led, ledena kiša, poljoprivrednici, Pomoć poljoprivrednicima, Poplavljena područja\nPrevPrethodnaKnjiževni susreti „Dani Gordane Todorović“\nSledećaDirektor Nacionalne službe za zapošljavanje posetio SvrljigNext\nPredsednik Ujedinjene seljačke stranke i narodni poslanik Milija Miletić je poručio da Zakon o elektronskim fakturama ne sme da bude na štetu malih poljoprivrednih proizvođača\nPOLJOPRIVREDA: Pripreme za najvažniji prolećni posao\nPoljoprivrednici koji su se odučili za setvu jarih okopavina i krmnog bilja, u martu mesecu, ako nisu uzorali površine u jesen i tokom zime, mogu\nMILETIĆ: Nadoknaditi štetu meštanima koji su bili bez struje danima i voćarima čiji su voćnjaci uništeni\nNarodni poslanik i predsednik Ujedinjene seljačke stranke Milija Miletić održao je konferenciju za medije u Narodnoj Skupštini Republike Srbije i tom prilikom govorio o problemima


Zašto je ponovo produžen rok Telekomu Austrije\nZgrada Telekoma Srbija\nTelekom Austrija saopštio je da je dobio obaveštenje Ministarstva finansija Srbije o produženju roka do 3. maja, za poboljšanje svoje ponude za kupovinu 51 odsto akcija Telekoma Srbija.\nI dok deo ekonomista spekuliše da se produžavanjem roka Austrijancima izašlo iz okvira zadatih tenderom i da Vlada Srbije prosto moli jedinog ponuđača da pošto-poto kupi Telekom, saradnici Cvetkovićevog kabineta i ekonomski stručnjaci iz Beča smatraju da je razlog ovog produžavanja rokova tempo rada srpske Komisije za zaštitu konkurencije.\nVlada Srbije je po drugi put produžila rok Telekomu Austrije da poboljša ponudu za kupovinu većinskog paketa akcija Telekoma Srbije.\nAustrijska kompanija se jedina javila na tender, ali je ponudila samo 950 miliona evra za kupovinu srpskog operatera i 450 miliona evra za investicije, uprkos tome što je Vlada Srbije utvrdila da je minimalna cena za preuzimanje većinskog vlasništva u Telekomu 1,4 milijarde evra.\nEvropa traži odgovore zbog "cenkanja" sa austrijskim Telekomom\nČini se da dobar deo objašnjenja za ovo produžavanje roka leži u Komisiji za zaštitu konkurencije. Naime, Komisija je početkom marta odbacila zahtev Telekoma Austrija, dostavljen krajem januara, da se po hitnom postupku izjasni o prijavi nameravane koncentracije vlasništva. Komisija će odluku doneti tek krajem maja, a austrijski kupac, čija cena će, logično, zavisiti i od njene odluke, o kupovini mora da odluči do 3. maja. Sva je prilika ili da će Vlada ponovo produžavati rok Telekomu Austrija dok Komisija za zaštitu konkurencije ne obavi svoj posao ili da će ova, ipak, morati da ubrza tromesečni postupak analize tržišta.\nJurij Bajec, ekonomski savetnik premijera Srbije Mirka Cvetkovića, u izjavi za Radio Slobodna Evropa, takođe veruje da dodatni rok za odluku koji je zatražio austrijski partner ima veze sa tempom rada Komisije za zaštitu konkurencije.\n„Ja mislim da oni imaju problem sa antimonopolskom komisijom, u tom smislu da ne žele da uđu u transakciju koja bi im kasnije eventualno stvarala probleme u toj oblasti. Naravno, Komisija može doneti zaključak da bez obzira što bi Telekom Austrija, ako bi kupio srpski Telekom, stekao većinsko učešće na tržištu, to ne bi nužno značilo i zloupotrebu takvog položaja. Drugim rečima, antimonopolska komisija sagledava situaciju u kojoj bi neko takvu poziciju zloupotrebio, a to bi na ovom tržištu bilo teško verovatno, s obzirom na prisustvo Telenora i drugih operatera. Istini za volju, oni bi dobili povlašćenu poziciju u fiksnoj telefoniji, ali ona je već i sada takva. Ne znam, dakle, zašto Komisija za zaštitu konkurencije radi po tom takozvanom normalnom postupku, ali to je samostalno telo i izvršna vlast na njega ne utiče. Što se, pak, Vlade Srbije tiče, ona ima tog jednog ponuđača koji i ponudom i insistiranjem na produžetku pregovora pokazuje interes da ostane u igri, a Vladi je, razume se, stalo do toga da dođe do rezultata koji joj odgovara, što je zadata minimalna cena. Dakle, u tom smislu, ja ne smatram da je neki veliki problem što se cela priča produžava za dve nedelje“, kaže Bajec.\nPojedini ekonomisti, poput Milana Kovačevića, konsultanta za strana ulaganja, smatraju, međutim, da u prodaji Telekoma više nije reč o tenderom zadatim okvirima već o pregovorima s jednim partnerom, bez ikakvog krajnjeg roka.\nCall centar u Telekomu Srbija\nKovačević uz to ocenjuje da produženi rok dat austrijskom ponuđaču pokazuje da Vlada očajnički, pošto-poto, želi da proda Telekom.\n„Vlada stvarno traljavo postupa jer ako su uslovi tendera bili poznati, ako je posle tendera bila predviđena čak i aukcija, onda je bilo nelogično određivati minimalnu cenu. Drugo, kad je tender bio okončan samo jednom ponudom od 950 miliona evra, onda je trebalo reći da tender nije uspeo i tražiti drugo rešenje. Ovo što Vlada sada radi je direktni pregovor samo sa jednim ponuđačem, bez javnosti i transparentnosti“, ocenjuje Kovačević.\nNegativne ocene iznosi i potpredsednik Demokratske stranke Srbije Nenad Popović, koji kaže da Vlada koja je samouvereno tvrdila da je minimalna cena za 51 odsto akcija Telekoma 1,4 milijarde evra i da neće uzimati u obzir ponude ispod ove cene, „sada moli kupca koji je ponudio 950 miliona evra da ponudi više“.\nU saopštenju Demokratske stranke Srbije stoji i zahtev da se u parlamentu hitno otvori rasprava o prodaji Telekoma, kako bi Vlada poslanicima i narodu objasnila zašto poklanja to preduzeće i kako bi se utvrdila odgovornost za ovu, kako se navodi, međunarodnu bruku, koju je doživela sa sprovođenjem tendera.\nVladimir Gligorov iz bečkog Instituta za ekonomska istraživanja ocenjije da je razlog što austrijski kupac još nije dostavio poboljšanu ponudu to što još uvek nema mišljenje Komisije za zaštitu konkurencije. On ne deli gledišta da Vlada očajnički nastoji da pošto-poto proda Telekom zbog akutne potrebe za keš injekcijom, koju još nasušnijom čine bližeći se izbori.\nGligorov: Reč je o tome da kupac ne može da ponudi konačnu cenu sve dok ne zna odluku antimonopolske komisije.\n„Ništa se u ekonomskoj situaciji Srbije nije radikalno promenilo u poslednje dve nedelje, dva meseca ili čak i godinu dana. Reč je o tome da kupac ne može da ponudi konačnu cenu sve dok ne zna odluku antimonopolske komisije“, rekao je Gligorov.\nNaš sagovornik odbacuje i tvrdnje da Vlada Srbije pregovarajući sa austrijskom kompanijom krši odredbe raspisanog tendera za prodaju Telekoma:\n„Koliko ja razumem, unapred je bilo rečeno da će se, ukoliko bude bilo više ponuđača, organizovati javna aukcija, a da će se, ukoliko se pojavi samo jedan, sa njim pregovarati o tome kako će se ta pogodba sklopiti. A to je upravo ova situacija u kojoj se prodavac, odnosno, Vlada Srbije nalazi“, kaže Gligorov.\nSrpska vlada sasvim sigurno neće spustiti tenderom određenu minimalnu cenu za Telekom Srbija, kaže Jurij Bajec, koji dodaje da bi to bilo i pravno nemoguće jer bi predstavljalo kršenje uslova tendera. Upitan očekuje li uspešan ishod pregovora sa Telekomom Austrija, savetnik premijera Srbije kaže:\n„Telekom Austrija bi, da nije zainteresovan, nakon svoje ponude odmah odustao od kupovine. Pošto veh po drugi put traži produžetak pregovora, očigledno mu je stalo do toga da kupi Telekom Srbije. Ja znam da su oni zainteresovani, ali i da hoće da budu sigurni da im to posle neće praviti neke probleme. Mislim da je to zavrzlama koja mora da se razmota i da je moguće da se nakon toga dođe do dogovora“, ocenjuje Bajec.


Futsal Reprezentacija | BeliOrlovi.rs\nArhiva za kategoriju: Futsal reprezentacija\nFutsal reprezentacija na Tajlandu\t29. oktobra 2012 - 23:06|Futsal reprezentacija, Srpska Kuća Fudbala, Svetsko prvenstvo 2012 - Tajland, Uživo|Ostavite komentar Naša futsal (mali fudbal) reprezentacija otputovala je na Tajland gde se od prvog novembra održava Svetsko prvenstvo u tom sportu.\nFutsal reprezentacija u grupi sa Egiptom, Ceškom i Kuvajtom\t25. avgusta 2012 - 09:39|Futsal reprezentacija, Svetsko prvenstvo 2012 - Tajland|Ostavite komentar Futsal reprezentacija dobila je protivnike na predstojećem Svetskom prvenstvu na Tajlandu koje će biti održano od 1. do 18. novembra, „Orlovi“ su izbegli najjače reprezentacija a žrebom je odlučeno da igramo sa Egiptom, Češkom i Kuvajtom.\nOrlovi – Futsal: Rusija je favorit\t6. februara 2012 - 18:54|Futsal reprezentacija|Ostavite komentar Selektor futsal reprezentacije Srbije Aca Kovačević izjavio je da imaju kvalitetnog protivnika u četvrtfinalu Evropskog prvenstva kojem daju prednost.\nOrlovi u utorak od 18:30 časova u Hrvatskoj igraju četvrtfinale Evropskog prvenstva, a naš selektor ulogu favorita prepušta protivniku i smatra velikim uspehom sam plasman u četvrtfinale.\nFutsal selekcija Srbije dobila rivale u kvalifikacijama za SP 2012\t9. jula 2011 - 13:54|Futsal reprezentacija|Ostavite komentar Najbolja futsal selekcija Srbije dobila je na žrebu u Nionu protivnike u kvalifikacijama za Prvenstvo sveta 2012.godine čiji će domaćin biti Tajland (02. – 16.novembar 2012). Izabranici selektora Ace Kovačevića svrstani su u grupu 3 čiji će domaćin i organizator biti Slovenija, a protivnici će nam biti još futsal tim Izraela, kao i najbolja selekcija iz preliminarne grupe A (Moldavija, Gruzija, Jermenija ili Malta). Kvalifikacione grupe biće na programu od 14. do 19.decembra ove godine, a preliminarna runda sa 20 najslabije rejtingovanih reprezentacija odigraće se od 19. do 23.oktobra.


Terzić o uspesima, dugu i budućnosti Crvene zvezde - Sportska centrala\nNaslovna Fudbal Terzić o uspesima, dugu i budućnosti Crvene zvezde\n25 maja 2019. 16:43\nFK Crvena zvezda održao je redovnu sednicu Skupštine.\nDelegatima se obratio i generalni direktor kluba iz Ljutice Bogdana Zvezda Terzić, koji je na početku izlaganja naglasio da je u protekloj takmičarskoj godini napravljen istorijski uspeh – plasman u Ligu šampiona.\n– Crvena zvezda iza sebe ima još jednu izuzetno uspešnu godinu. Svakodnevno smo naporno radili kako bismo danas mogli da kažemo da smo ponosni na stanje u klubu. Iz godine u godinu podižemo klub na evropski nivo, a godina za nama je najbolji dokaz toga, Ove sezone smo napravili najveći sportski uspeh još od vremena osvajanja Kupa šampiona. Uspeli smo da zadržimo uspešan stručni štab i gro tima sa kojim smo obezbedili plasman u Ligu šampiona. U ekstremno kvalitetnoj grupi smo imali ozbiljnu ulogu o čemu govori i činjenica da smo savladali veliki Liverpul i postigli najviše za srpski fudbal u Ligi šampiona ikada. Navijačima smo priredili najlešu fudbalsku jesen i čak 14 evropskih mečeva sa najjačim timovima i igračima Evrope. U domaćem prvenstvu smo potvrdili apsolutnu dominaciju, rekao je Terzić, a preneo klupski sajt.\nTakođe, Terzić je govorio i o uspesima u finansijskom poslovanju kluba.\n– Veoma važno je istaći i da Crvena zvezda već petu godinu zaredom završava sa pozitivnim finansijskim rezultatom. Neto novčani dug Crvene zvezde se smanjuje svake godine. Za razliku od juna 2014. godine kada je dug iznosio 53 miliona evra, u decembru 2018. godine dug je 14 milona evra. Odlični rezultati koje je naša ekipa beležila na terenu uticali su na to da se vrednost igračkog kadra povećava. Juna 2014. godine tim Crvene zvezde vredeo je 17,5 miliona, dok trenutno naš tim vredi čak tri puta više – 52 miliona. I u 2019. godini ćemo dobiti UEFA licencu već u prvom krugu, što dokazuje da sve svoje obaveze izmirujemo na vreme. U prethodnih 365 dana smo na ime poreza u budzet republike Srbije uplatili čak 6,7 miliona evra. Ta cifra je viša nego što iznose svi sponzorski ugovori koje klub ima. Ono šte je važno istaći jeste da Crvena zvezda čak 92% ukupnog prihoda ostvaruje iz inostranstva. Neto novčani dug kluba na dan 31.12.2018. godine iznosi oko 14 miliona evra. Knjigovodstveni dug sa datumom 31.12.2018 je u odnosu na realan dug veći, ali, kako bi se izbegla zabuna, treba znati da su to knjigovodstvene obračunske kategorije koje se ne plaćaju. Prihod od Lige šampiona, kao i od transfera igrača, u visini od 18 miliona evra iskorišćen je za otplatu starog duga. S obzirom na to da je prihod koji ide klubovima kroz velike bonuse za učešće za u UEFA takmicenjima, kao i kroz televizijska prava za prenos mečeva, intencija Crvene zvezde mora da bude veće ulaganje u tim i igrače, kako bi Crvena zvezda svake godine bila učesnik nekog UEFA takmičenja.\nGeneralni direktor crveno-belih se osvrnuo na izborenu administrativnu pobedu za priznanje titule iz 1946. godine, kao i budućim fudbalskim tokovima u Evropi, čiji Zvezda želi da bude važan deo.\n– U 2021. godini počeće da se održava Liga Evrope 2, takmičenje u kome bi šampion Srbije imao sigurno mesto. Predviđeno je da 2024. godine bonus za učešće u Ligi Evrope i Ligu šampiona bude znatno veće. Sve to će pratiti i ogromno povećanje cena igrača na evropskom tržištu i upravo zbog velikog potencijalnog budućeg prihoda moramo da prepoznamo važnost sadašnjeg trenutka za ulaganje. Na kraju, posebno ističem važan podatak da smo istrajali i uspeli u našoj borbi da se prizna legitimno osvojena titular šampiona Srbije iz 1946. godine. Velikom većinom članova skupštine Fudbalskog saveza Srbije je prihvaćen naš zahtev i Zvezda je i zvanično pripisala 30. titulu i treću zvezdicu iznad grba. Nastavićemo da ulažemo maksimalan napor kako bismo i u narednoj godini nastavili sa pobedama, smanjenjem duga i učvršćivanjem mesta Crvene zvezde u Evropi, dodao je Zvezdan Terzić.


Nova ekonomija: Konkurs za besplatnu školu ekonomskog novinarstva - Dijalog.net\nNaslovna Civilno društvo Nova ekonomija: Konkurs za besplatnu školu ekonomskog novinarstva\nBeograd, 7. februar 2019.- Mladim novinarima i studentima iz cele Srbije, koje zanima kako se uvek o važnim temama iz ekonomije izveštava na kredibilan i pitak način, ekonomski mesečnik Nova ekonomija pruža priliku da uče od iskusnih novinara i poznatih ekonomista.\nOdabrani predavači će razbiti predrasude o ekonomskom novinarstvu kao teškom i besperspektivnom. Naprotiv, ekonomsko novinarstvo ima odličnu budućnost, jer je dobrih i stručnih novinara iz ove oblasti malo, a potrebe medijskih kuća su sve veće.\nŠkola će biti organizovana dva vikenda u martu u Beogradu. Troškove puta i smeštaja pokriva Nova ekonomija.\nOvaj projekat realizuje se uz podršku Ministarstva kulture i informisanja Republike Srbije.\nZainteresovani kandidati treba da pošalju kratak CV sa kontakt podacima do 15.02.2019. na mejl dusica.jovanovic@big.co.rs\nZa dodatne informacije javiti se na telefon: 011 22 58 891\nPrethodno Evropski izbori odlažu objavljivanje izveštaja o napretku kandidata za EU\nSledeće CPJ: Srpske vlasti da detaljno istraže pretnje upućene televiziji N1\nTop Tags evropske integracije Evropska komisija Srbija i Evropska unija Vlada Republike Srbije Evropska unija mediji vladavina prava Pravosuđe konkurs Društvo Civilno društvo mladi Politika OCD lokalna samouprava


Peršun protiv raka dojke - Zdrava Hrana\nPeršun sadrži supstancu apigenin, za koju je nedavno objavljeno istraživanje pokazalo da deluje preventivno protiv nastanka raka dojke, kao i da smanjuje i usporava razvoj tumora koji su već nastali.\nOvo istraživanje, obavljeno na životinjama, objavljeno je u časopisu Cancer Prevention Research.\nIstraživači smatraju da je ovaj nalaz veoma važan posebno za veliki broj žena koje uzimaju određene hormonske terapije, za koje se zna da ubrzavaju razvoj tumora dojke.\nUpravo je supstanca koja se najčešće koristi u hormonskim terapijama, medroksiprogesteron-acetat (MPA) primenjena na životinjama, a onda se pokazalo da ekstrakt peršuna ima zaštitno dejstvo od razvoja tumora dojke.\nOsim u peršunu, apigenina ima najviše u celeru, ali ga sadrže i jabuke i pomorandže.\nKako kaže vođa istraživačkog tima, dr Hajder, "izgleda da je održavanje minimalnih doza apigenina u krvi, važno da se odloži početak nastanka raka dojke, koji se javlja kao reakcija na progestine (sastojke hormonskih terapija) kao što je MPA. Dobra je ideja konzumirati malo peršuna svakodnevno, kao i drugih biljaka, kako bi se održao taj minimalni nivo apigenina u krvi."


U Nemačkoj opet u padu prodaja novih automobila › Made-in-Germany.rs\nBroj novoregistrovanih automobila u Nemačkoj, koji predstavlja glavno merilo tražnje u autoindustriji, kao jednom od najvažnijih sektora vodeće evropske ekonomije, nakon martovskog rasta, u aprilu je ponovo zabeležio pad, prenosi „b92“.\nNemačka federalna agencija za motorna vozila (KBA) je objavila je da je aprilu bilo registrovano ukupno 274.097 novih automobila, što je za 3,6 posto manje nego u istom mesecu 2013. godine. Kako se navodi u saopštenju KBA, smanjenje broja registracija u aprilu desilo se posle martovskog rasta broja registracija novih automobila od 5,4 posto.\nNemački proizvođači automobila i u aptilu su tradicionalno imali najveći udeo u ukupnoj prodaji automobila u ovoj evropskoj zemlji. Prednjačio je „Volkswagen“ sa udelom svojih vozila od 22,1 posto, a za njim su bili „Mercedes“ i „Audi“, čiji je udeo u celokupnoj prodaji iznosio po 9,4 posto.